HAJNC VILHELM: Vojvodinu treba negovati | Autonomija\nHAJNC VILHELM: Vojvodinu treba negovati\nVojvodina je Evropa u malom, region u kojem skladno žive različite nacionalne zajednice, region koji pleni svojim multikulturalizmom, ali i ekonomskim potencijalima i atributima, i svakako ga treba negovati.\nZa poslednjih mesec dana bukvalno se udvostručio broj podnosilaca zahteva za azil u Nemačkoj koji dolaze iz Srbije i crvena lampica za uzbunu, koja je poslednjih meseci treptala, zasvetlela je punim intenzitetom.\n– Ponovno uvođenje vize za građane Srbije predstavljalo bi svojevrsnu katastrofu jer je ’beli šengen’ bio najvidljiviji, najopipljiviji znak približavanja Evropskoj uniji. Nakon što je ukinut vizni režim Srbija je, u međuvremenu, dobila i status kandidata. I ponovno uvođenje viza jasno bi označilo kretanje u suprotnom pravcu. Taj korak ne bi bio u interesu ni građana Srbije, ni samih odnosa Srbije i Evropske unije. Međutim, s druge strane, mora biti jasno i to da je sadašnje stanje neodrživo – izjavio je u intervjuu „Dnevniku” nemački ambasador u našoj zemlji Hajnc Vilhelm.\nNjegova ekselencija ne očekuje da bi odluka o suspenziji bezviznog režima mogla biti doneta u relativno kratkom roku, ali je istovremeno i upozorio na to da je situacija veoma ozbiljna. Po njegovim rečima, pred Srbijom je veoma važan zadatak da sprovede sve mere koje su u njenoj ingerenciji da bi se broj zahteva za azilom u perspektivi sveo na – nulu.\n– Svima u Evropi je jasno da Srbija nije zemlja iz koje bi se bežalo zbog nekakvog političkog progona, već su razlozi za traženje azila u zemljama EU isključivo ekonomske prirode. A poznato je da u procesu odlučivanja po zahtevu za dobijanje azila finansijska pomoć koju izdvajaju pojedine članice EU, poput Nemačke, uopšte nije mala, pogotovo za srpske prilike. Srbija bi, dakle, sa svoje strane trebalo da uradi sve što je u njenoj moći da se taj „azilantski pritisak” na EU smanji, a to u prvom redu znači da više obrati pažnju na svoje granice, kao i da sprovede odlučniju akciju protiv organizovanih bandi koje švercuju ljude, obećavajući im azil. Istovremeno, u EU se razmišlja o tome kako da se ubrza sam proces odlučivanja po zahtevu za dodeljivanje azila, što verujemo da će takođe smanjiti broj onih koji u traženju azila vide priliku za zaradu.\nSami ste rekli da bi ponovno uvođenje viza predstavljalo korak unazad u odnosima Srbije i EU. Može li upravo ta činjenica „kupiti” zvaničnom Beogradu dodatno vreme da nekako reši problem lažnih azilanata?\n– Naravno da smo svesni da bi suspenzija bezviznog režima najviše pogodila one građane Srbije koji podržavaju evrointegracije a dala krila evroskepticima. Nemačka će, baš kao i druge članice EU, imati to u vidu, ali vlasti u Srbiji ne bi trebalo da igraju samo na tu kartu. Jer, itekako su jaki argumenti i onih koji se zalažu za ponovno uvođenje viza. I ako se nastavi sa prilivom na prostor EU građana Srbije koji traže azil, ti argumenti mogu prevagnuti.\nKljuč za napredak Srbije ka EU ipak nije rešavanje problema lažnih azilanata već Kosovo. Kakav napredak očekujete od nastavka dijaloga Beograda i Prištine?\n– Svi se nadamo da će taj dijalog doneti konkretne rezultate, u prvom redu kada je u pitanju implementacija do sada postignutih sporazuma i dogovora. Niko ne traži od Srbije da prizna Kosovo, o čemu svedoče i zaključci Evropskog saveta, ali se od Srbije očekuje normalizacija odnosa sa Kosovom. To podrazumeva i odustajanje Srbije od blokade članstva Kosova u međunarodnim institucijama.\nDa li će nemačka insistirati na ispunjenju zahteva kancelarke Angele Merkel od pre godinu dana, kada je otvoreno saopštila da se od Beograda traži ukidanje paralelnih institucija na severu Kosova?\n– Nema nikakve sumnje da ćemo i dalje na tome insistirati. To se u prvom redu odnosi na povlačenje srpskih parapolicijskih i parasudskih organa sa severa. S druge strane, Ahtisarijev plan predviđa široku autonomiju kada su u pitanju lokalna samouprava, kultura, obrazovanje… i te bi pogodnosti tamošnja srpska zajednica u potpunosti trebalo da iskoristi.\nDa li bi za eventualnu odluku Evropskog saveta o davanju Srbiji uslovnog datuma za početak pregovora sa EU mogao biti dovoljan iskorak u pregovorima s Prištinom?\n– Verujem da da. Ipak, treba biti realan pa priznati da je reč o veoma kompleksnom pitanju te da je moguće da će različite članice EU na različit način ocenjivati „vidljivi napredak u dijalogu” na kojem se insistira. Kada je u pitanju Nemačka, za nas to znači, kako sam već rekao, punu primenu dosadašnjih sporazuma, poput onog o integrisanom upravljanju granicama, kao i ukidanje paralelnih institucija. I taj napredak mora biti čvrst i nepovratan, kako bi Evropski savet dao zeleno svetlo za datum.\nŠtefan File je poslao jasnu poruku da Evropska komisija „pažljivo prati razvoj situacije” i kada je upitanju odnos republičke administracije prema AP Vojvodini. Može li upravo taj odnos predstavljati novu tačku sporenja EU i Srbije?\n– Najpre, nisam stekao utisak da postoji ozbiljniji konflikt između Srbije i Vojvodine. Znam za problem finansiranja nadležnosti pokrajine, ali verujem da će u Beogradu biti dovoljno sluha da se i taj problem reši. U svakom slučaju, položaj Vojvodine je za nas unutrašnje pitanje Srbije, s tim što se podrazumeva da država koja pledira da postane članica EU mora i na tom planu poštovati evropske standarde i norme. Vojvodina je Evropa u malom, region u kojem skladno žive različite nacionalne zajednice, region koji pleni svojim multikulturalizmom, ali i ekonomskim potencijalima i atributima, i svakako ga treba negovati.\nMože li se dogoditi da Srbija i pored svega, za duže ostane u čekaonici EU? Jer, ako se imaju u vidu osporavanja koja upravo iz Nemačke stižu na račun ulaska Hrvatske u Uniju, šta tek onda mogu očekivati ostale zemlje regiona?\n– Kada je reč o zamerkama na račun Hrvatske, to su bili pojedinačni politički izleti a ne zvaničan stav nemačke države. Što se tiče ostalih zemalja regiona, dinamika njihovog približavanja EU zavisiće od sposobnosti da se reforišu. Recimo, za Srbiju, pored pitanja Kosova, ništa manje nisu značajna ni reforma pravosuđa i državne uprave, borba protiv korupcije i organizovanog kriminala, stvaranje povoljnijeg ekonomskog ambijenta… Dakako, dosta će zavisiti i od spremnosti Unije da prihvati nove članice, ali u Nemačkoj, a slično je i u drugim članicama EU, prevladava stav da proces evropskih integracija ne može biti zaokružen bez Zapadnog Balkana.


Protest boraca nastavlja se i tokom noći, putevi i dalje blokirani - Zepce.Ba - Gradski informativni portal Žepča\nBiH :\tProtest boraca nastavlja se i tokom noći, putevi i dalje blokirani\nSaobraćaj prema Sarajevu, Lukavcu i Orašju, Žepču, Zenici, te ulaz u Tuzlu iz pravca Šićkog Broda blokiran je jutros od 10 sati, kada je počela blokada puteva širom Federacije Bosne i Hercegovine. Zbog toga su nastale velike saobraćajne gužve, a policija vozače, ukoliko je to moguće, usmjerava na alternativne pravce.\nNa prevoju Ivan borci su stablom blokirali saobraćaj, a protesti su još i u Jablanici, Jajcu itd. Ranije danas borci su blokirali cestu koja vodi prema graničnom prijelazu Bijača -Nova sela, između Hrvatske i BiH, u Ljubuškom, a nakratko su blokirali saobraćajnicu i u Čapljini.\nBorci ne žele davati izjave za medije, tvrdeći da se njihovi zahtjevi godinama nisu mijenjali, prenosi Anadolija.\nPripadnici MUP-ova osiguravaju proteste demobiliziranih boraca koji su najavili da će ostati do ispunjenja zahtjeva koje upućuju Parlamentu Federacije BiH, odnosno traže ukidanje boračkih organizacija kojih ima 1.600, utvrđivanje boračkog dodatka te uspostavi tačnog boračkog registra.\nNa nivou Federalne uprave policije (FUP) formiran je štab, a policija poduzima sve neophodne mjere da ne bi došlo do eskalacije i narušavanja javnog reda i mira, kazao je medijima Mevludin Halilović, komesar Ministarstva unutrašnjih poslova (MUP) Kantona Sarajevo (KS).\nViše iz kategorije: « I dalje blokirani magistralni putevi u FBiH\tNovalić i Bukvarević: Policija će odblokirati ceste ukoliko to ne urade sami borci »


ZORA VIDOVIĆ: Vlada utvrdila prijedlog budžeta RS od 3,425 milijardi maraka - Opcija\n05-12-2019 Biznis, Pocetna\nVlada Republike Srpske utvrdila je danas Prijedlog budžeta Srpske za narednu godinu od 3,425 milijardi KM i Prijedlog programa ekonomskih reformi od 2020. do 2022, izjavila je ministar finansija Srpske Zora Vidović.\nOna je na konferenciji za novinare nakon sjednice Vlade u Banjaluci istakla da je Prijedlog budžeta za 2020. godinu za 3,3 odsto ili 108, 4 miliona KM veći nego ovogodišnji rebalansirani budžet.\nVidovićeva je dodala da je Vlada usvojila i Prijedlog programa ekonomskih reformi za period od 2020. do 2022. godine na osnovu kojeg je utvrđen i Prijedlog budžet za narednu godinu.\nUtvrđen Prijedlog ekonomskih reformi do 2022. godine\nVlada Republike Srpske utvrdila je danas Prijedlog programa ekonomskih reformi Srpske za period 2020-2022. godina, koji definiše 18 strukturnih mjera u okviru osam reformskih oblasti.\nOvaj dokument daje pregled sveukupnog okvira i ciljeva politika Vlade Republike Srpske, makroekonomskog i fiskalnog okvira, te ključnih prepreka za konkurentnost i rast, saopšteno je iz Biroa Vlade Srpske za odnose sa javnošću.\nU navedenom periodu očekuje se nastavak stabilnog kretanja privrednog rasta po stopama 3,5 odsto, 3,7 i četiri odsto respektivno, kao rezultat održivog rasta domaće tražnje, postepenog oporavka izvozne tražnje i pozitivnog efekta investicija.\nPrijedlogom ekonomskih reformi planirano je jačanje podrške oblasti malih i srednjih preduzeća kroz unapređenje postojeće i stvaranje novih oblika preduzetničke infrastrukture, te uspostavljanje efikasnijeg sistema upravljanja naučnoistraživačkim i inovacionim potencijalom u Republici Srpskoj.\nJedan od glavnih ciljeva politika ostaje sprovođenje reforme zdravstvenog sistema i socijalne zaštite, kao i aktivnosti u oblasti povećanja efikasnosti tržišta rada.\nTo uključuje reformu Zavoda za zapošljavanje i unapređenje usklađenosti obrazovanja sa tržištem rada s ciljem njihove bolje povezanosti, što predstavlja jedan od najozbiljnijih i najhitnijih izazova za zemlju.\nBiće nastavljena i druga faza reforme Inspektorata Republike Srpske i inspekcija svih nivoa vlasti u Srpskoj i smanjenje učešća izdataka za tekuću potrošnju u javnoj upravi.\nVlada Republike Srpske će u narednom trogodišnjem periodu nastaviti sa sprovođenjem reformi u oblasti tržišta energije i transporta, uključujući restrukturiranje “Željeznica Republike Srpske”.\nU oblasti poljoprivrede i usluga, nastaviće se sa sprovođenjem aktivnosti na unapređenju konkurentnosti poljoprivrede, šumarstva i vodoprivrede.


Institut radi na istraživanju potreba i problema mladih u BiH - Institut za razvoj mladih KULT\nInstitut radi na istraživanju potreba i problema mladih u BiH\nBosna i Hercegovina nema podatke o stanju, položaju, problemima i potrebama mladih. Na razini države nama niti jedan strateški dokument koji se bavi pitanjima mladih. Postojeća zvanična tijela koja se bave pitanjima mladih u BiH na razini države nisu u potpunosti funkcionalna. Institut za razvoj mladih KULT je u 2019. godini započeo pripremu i provođenje istraživanja o položaju i potrebama mladih u cijeloj BiH. Od tada do danas pripremljena je metodologija te je održano nekoliko sastanaka sa Ministarstvom civilnih poslova BiH kako bi bili upoznati sa idejom i procesom istraživanja.\nIstovremeno Institut priprema i desk istraživanje o pitanjima mladih u Federaciji BiH, Republici Srpskoj i Brčko Distriktu BiH. Iako je panedmije Covid-19 imala veliki utjecaj na terensko istraživanje Institut intenzivno radi na terenu u svim dijelovima BiH u suradnji sa organizacijama civilnog društva. Anketari razgovaraju sa mladima u dobi od 15 do 30 godina i prikupljaju informacija i njihova razmišljanja u polju zdravstva, obrazovanja, socijalne skrbi, zapošljavanja, učešća mladih, sporta, kulture, slobodnog vremena i sigurnosti mladih. Sva anketairanje rade se putem direktnog upitnika kroz koji mladi imaju priliku dati odgovor na oko 200 pitanja. Istraživanje će imati poseban aspekt vezan za Covid-19, a rezultati će obrađivati period tokom 2019. i 2020. godine.\nU istraživanje je uključeno više od 30 anketara iz svih dijelova Bosne i Hercegovine, a do sada je prikupljeno više od 1.100 odgovora. Prije analize istraživanja planirano je prikupiti oko 3.500 odgovora mladih. Na ovaj način dobit ćemo sveobuhvatnu sliku kako mladi žive i djeluju u BiH, što nam je od velike važnosti kako bismo mogli kreirati adekvatne programe u skladu sa potrebama i očekivanjima mladih. Istraživanje će biti dostupno svim zainteresiranim stranama, a sve u svrhu ispunjavanja očekivanja mladih i poboljšanja standarda života mladih osoba u BiH.\nIstraživanje se provodi u skladu sa svim epidemiološkim mjerama. Podršku istraživanju pruža Ambasada Švedske u BiH.


HOROSKOP by Milena Tijanić: MESEČNI HOROSKOP ZA APRIL 2015. - OVAN\nOvnovi, tokom meseca aprila, će se istinski potruditi da svoje finansije pravilno usmere, sumiraju u svom poslovanju ''Za i protiv'' i izbore se za svoju poslovnu poziciju na otvorenom tržištu. Celog meseca, planeta Mars, koja je vladar znaka Ovan, će boraviti u Biku, pa tako daje šanse da zaista zablistate nekim novim poslovnim uspehom. Imaćete dovoljno elana, upornosti i želje da istrajete u borbi, ma kakva da je konkurencija. Već od 4.aprila ćete osetiti pravi vetar u leđa, pregršt novih ideja i inspiracije za bilo kakav virtuozni posao. Iskoristite ovaj period najbolje što umete i možete. Od 8 do 27.aprila dobro vodite racuna o svim vrstama pozajmica. Potrudite se da se tokom ovog meseca ne zadužujete, a ukoliko imate dugovanja, potrudite se da što pre vratite kako bi vam ceo mesec prošao sa što manje trzavica, a što više pozitivne energije za kreiranje novih poslovnih saradnja.\nPlaneta Venera do 10.aprila će boraviti u znaku Bika, pa je vreme da se i na ovom polju prikažete u pravom svetlu. Vaše zavodnićke sposobnosti dostići će maksimum pa ukoliko ste slobodni, eto vam pravo vreme da se pozabavite svojim ljubavnim statusom. Većina pripadnika znaka Ovan će tokom celog meseca uživati u zavođenju i prepuštanju ljubavnim čarima. Sa ulaskom Venere u znak Blizanaca, može se dogoditi da poželite i da putovanjem obradujete voljenu osobu.\nUkoliko i tokom ovog meseca se ne odlučite da udjete u ozbiljniju vezu, Venera u Blizancima će ipak učiniti da se osećate dobro i u druženju sa prijateljima, a uvek je moguće i neko novo poznanstvo koje u budućnosti može rezultirati pravom ljubavnom romansom.


Opština Nikšić medju najlikvidnijima – Mladi Nikšića\nOpština Nikšić medju najlikvidnijima\nLikvidnost Opštine Nikšić jedna je od najboljih u Crnoj Gori, jer je lokalna uprava uspjela da stabilizuje finansijsku situaciju i da uprkos malom budžetu, nađe model za pokretanje investicionog zamaha, saopštio je njen predsjednik, Veselin Grbović.\n„Postigli smo dobre rezultate u ovoj godini, iako smo prije dvije i po zatekli jednu dosta tešku finansijsku situaciju. Mislim da nam je likvidnost najbolja u Crnoj Gori i sa time treba da smo ponosni, ali to svakako ne znači da smo riješili sve probleme“, rekao je Grbović na tradicionalnom novogodišnjem koktelu.\nOn je podsjetio da je Opština pored redovnih, isplatila i pet zaostalih zarada, kao i da redovno isplaćuje poreze i doprinose.\n“Lokalna uprava reprogramirala je i komercijalne kredite, na osnovu čega je sadašnja mjesečna obaveza oko 100 hiljada EUR, umjesto ranije koja je iznosila 250 hiljada. Na godišnjem nivou, po tom osnovu, obezbijedili smo 1,8 miliona EUR za neke buduće investicije, koje ranije nijesmo mogli”, kazao je Grbović.\nOn je dodao da će ušteda biti postignuta i na osnovu smanjenja broja zaposlenih u lokalnoj upravi i javnim preduzećima i ustanovama, koje je uz otpremnine od po deset hiljada EUR dobrovoljno napustilo 106 radnika.\n“Relaksirali smo budžet i za godinu ćemo otplatiti ta sredstva, a isplatili smo i sve ostalo što je trebalo, tako da nemamo kratkoročnih obaveza. Budžet nije veliki da se mogu očekivati neke velike investicije, ali smo kroz druge modele uspjeli da pokrennemo investicioni zamah u Nikšiću“, kazao je Grbović.\nOn je podsjetio na završenu obilaznicu oko Nikšića u vrijednosti deset miliona EUR, kolektor za prečišćavanje otpadnih voda za koji se Opština zadužila kod Evropske investicione banke (EIB) u vrijednosti od 16,5 miliona EUR, urađenu zgradu Nikšićkog pozorišta i druge projekte.\nPrema riječima Grbovića, u toku je rekonstrukcija bazena za koji je na donatorskoj večeri obezbijeđeno 1,2 miliona EUR. Radovi bi trebalo da budu završeni početkom aprila, a koristiće se, prije svega, za pripreme i utakmice vaterpolo reprezentacija Crne Gore.\nRekonstruiše se i biviši Dom vojske u preduzetničko–inovacioni cenatr Tehnopolis, gdje bi, kako je ocijenio Grbović, trebalo da bude zaposleno dosta mladih visokoškolaca iz Nikšića.\n“Završili smo i treću fazu aerodroma na Kapinom Polju i on je praktično osposobljen za primanje aviona do 80 sjedišta. Očekujemo da nađemo kvalitetnog partnera i valorizujemo ovu prednost koju imamo u vazdušnom saobraćaju“, saopštio je Grbović.\nGovoreći o planovima za narednu godinu, Grbović je podsjetio na planiranu rekonstrukciju gradskog trga, za koji je kazao da zaslužuje da bude najljepši u Crnoj Gori.\nOn je dodao i da će biti realizovani projekti izgradnje zgrade za penzionere i Doma za stare na mjestu bivšeg garnizona vojske pod Trebjesom, koji se, zahvaljujući dobrom partnerstvu sa Ministarstvom rada i socijalnog staranja, radi u saradnji sa Evropskim regionalnim fondom.\nGrbović je podsjetio i na dobru saradnju sa Ministarstvom poljoprivrede i ruralnog razvoja u okviru koje će se graditi nekoliko vodovoda.\nOn je saopštio i da će se u narednom periodu naći novi partner za hotel Onogošt, nakon čiijeg preuzimanja i rekonstrukcije bi se zaposlio znatan broj radnika.\nU planu je i rekonstrukcija puta od Petrovića do Vraćenovića, izgradnja dva kilometra puta treće trake prema Trubjeli i proširenje treće trake od Vilusa do granice prema Trebinju.\nGrbović je saopštio da će lokalna uprava u narednoj godini pokušati da mirnim putem, bez arbitraža, riješi pitanje koncesija na vodu po osnovu korišćenja Bilećkog jezera.\nBoško Drašković najbolji crnogorski bokser\nSve vrste goriva jeftinije\nZemljotres jačine 3.5 stepena pogodio Jadran


► Dejan Puzigaća osuđen na 12 godina zatvora zbog učešća u ubistvu Brisa\nSud je tom presudom smanjio za dve godine prethodnu presudu Apelacionog suda. Puzigaća je šest godina bio u bekstvu, zbog čega je u odsustvu osuđen na 32. godine zatvora, da bi potom Apelacioni sud tu presudu smanjio na 14 godina zatvora.\nPonavljanje suđenja odobreno je nakon njegovog hapšenja u Grčkoj 2016. godine i izručenja Srbiji.\nTokom skrivanja se zamonašio u ruskom manastiru na Tajlandu i uzeo monaško ime Sava i na suđenjima se pojavljivao u monaškoj mantiji.\nNa iznošenju završenih reči, Puzigaća je negirao krivicu navodeći da nikada nikome nije učinio ništa nažao, a kamoli poželeo smrt ili počinio ubistvo.\nOsim Puzigaće i Đorđa Prelića, koji je nedavno pravosnažno osuđen na 10 godina zatvora, svi ostali optuženi za umešanost u Tatonovo ubistvo pušteni su iz zatvora na uslovni otpust ili su izdržali zatvorske kazne.\nbris taton /\nđorđe prelić /


RTS :: Polemika o povlačenju srpskih diplomata iz Skoplja\nPolitika Polemika o povlačenju srpskih diplomata iz Skoplja\nPolemika o povlačenju srpskih diplomata iz Skoplja\nponedeljak, 21. avg 2017, 18:43 -> 21:40\nMinistar spoljnih poslova Ivica Dačić izjavio je danas da su napadi Demokratske stranke i bivšeg šefa diplomatije Vuka Jeremića, povodom povlačenja osoblja srpske ambasade iz Skoplja, neodgovorni i pokazuju nerazumevanje državnih interesa i nacionalne bezbednosti.\nJeremić je na svom Tviter nalogu napisao da šta god se desilo u Skoplju, "povlačenje celokupnog osoblja ambasade je diplomatski diletantizam i šarlatanstvo, svojstveno banana-državama".\nDemokratska stranka je kritikovala povlačenje na konsultacije zaposlenih u Ambasadi Srbije u Skoplju kao radikalan potez i od predsednika Aleksandra Vučića traže da saopšti pravi razlog za ovakvu odluku.\nLider Demokratske stranke na Tviteru je ostavio komentar sličan Jeremićevom: "Da li su pobegli iz MK zbog nedozovoljenih aktivnosti, da li je bezbednost dipl. ugrožena, da li je Unesko... šta god, to se tako ne radi."\n"Združeni napad Demokratske stranke i njihovog nekadašnjeg ministra spoljnih poslova Vuka Jeremića, govori o nerazumevanju državnih interesa i nacionalne bezbednosti", rekao je Dačić za Tanjug.\nKako je rekao, diplomatskim rečnikom, bez detalja, uz želju da zaštitimo naše interese, ali i da ne ugrozimo mir i stabilnost u regionu, saopšteno je da je nedvosmisleno utvrđeno izuzetno pojačano ofanzivno obaveštajno delovanje prema Srbiji u celini i našoj ambasadi u Skoplju.\n"Posledice tog delovanja mogu naneti veliku štetu našim državnim interesima, uključujući i lažnu optužbu da od Srbije preti opasnost da izazove ozbiljne nemire u Makedoniji. Zato su napadi Demokratske stranke i Jeremića krajnje neodgovorni, naročito kada se zna da je rezultat njihove spoljne politike prema ovoj zemlji bilo priznanje Kosova od strane Makedonije", naveo je Dačić.\nReakcija na to bila je proterivanje njihovog ambasadora, umesto da je Srbija odgovorila recipročno, promenom odluke o imenu pod kojim smo priznali Makedoniju, smatra Dačić.\n"Upravo to je diplomatski diletantizam", zaključio je šef srpske diplomatije.\nMihajlović: Kritike opozicije najbolji dokaz da se nešto ispravno radi\nPotpredsednica Vlade i funkcionerska Srpske napredne stranke Zorana Mihajlović izjavila je da je glavni interes Srbije stabilnosti regiona, kao preduslov za ekonomski razvoj, ali da Srbija neće dozvoliti da bilo ko i na bilo koji način ugrozi njenu bezbednost.\nKomentarišući kritike opozicije, Mihajlovićeva je ocenila da ne postoji bolji dokaz da se nešto ispravno radi od toga da kritike stižu od Vuka Jeremića i Dragana Šutanovca.\nMihajlovićeva je ukazala i da je "u vreme vlasti režima DS i Vuka Jeremića Srbija bila posvađana sa čitavim regionom i najmoćnijim zemljama Evrope i sveta".\n"Upravo u vreme Vuka Jeremića srpska diplomatija je izgubila svoj ugled zbog kojih i danas pokušavamo da popravimo odnose sa nama najbližim zemljama", navela je Mihajlovićeva i dodavala da Srbija ne želi da ugrozi odnose sa prijateljskim makedonskim narodom.\nPotpredsednik Glavnog odbora Srpske napredne stranke Milenko Jovanov smatra da "jadno deluju" istupi Dragana Šutanovca i Vuka Jeremića, koji ne propuštaju priliku da Srbiju na svakom mestu optuže i proglase krivom.\n"Čak i kada pojma nemaju o čemu se radi i šta je u pitanju, kao danas, oni znaju da je Srbija kriva i odgovorna, i žure da je optuže, žigošu i ponize", naveo je Jovanov.\nKako kaže, Srbija će, na njihovu žalost, i zaštititi svoje interese, i graditi dobre odnose sa Makedonijom.\n"Potpuno je jasno da tu politiku, koja podrazumeva i poštovanje drugog, ali i samopoštovanje, 'ova dva diletanta' nisu u stanju da razumeju", navodi se u saopštenju i dodaje da njihovi pokušaji da se "naprave pametni deluju komično, imajući u vidu da je za njihovo vreme Srbija bila samo ponižavana i gažena".Šef poslaniccke grupe Pokreta socijalista Đorđe Komlenski upitao je Dragana Šutanovca i Vuka Jeremića zašto su napali Srbiju, iako ne znaju razlog povlačenja naših diplomata iz Makedonije.\n"Upravo zahvaljujući našoj mudroj i odgovornoj spoljnoj politici, Srbija predstavlja i jeste glavni faktor mira i stabilnosti u regionu. Predsednik Vučić čuva i štiti Srbiju, a 'dosovci bi je odavno prodali, samo da su u prilici'", smatra Komlenski.


Otvorena izložba o Japanu u Muzeju primenjene umetnosti\nTanjug 10. maja 2022. 14:02\nBEOGRAD – Japanska ambasada u Republici Srbiji i Japanska Fondacija, u saradnji sa Muzejom primenjene umetnosti (MPU) u Beogradu, danas su predstavili putujuću izložbu naziva „Izgrađeno okruženje: alternativni vodič za Japan“.\nIzložbu je u MPU svečano otvorio Nj. E. G. Kacumata Takahiko, ambasador Japana u Srbiji, koji je svima poželeo dobrodošlicu na obimnu postavku koja će trajati skoro tri nedelje, odnosno do 29. maja, a ulaz za sve posetioce je slobodan.\nTakahiko se zahvalio na saradnji oko zajedničkog projekta prisutnima – Vuku Raduloviću, savetnika u kabinetu potpredsednice vlade i Ministarstva kulture i informisanja, Biljani Jotić, direktorki Muzeja primenjene umetnosti, i Milici Cukić, koordinatorki MPU.\nAmbasador Japana u Srbiji je istakao da ova putujuća izložba sadrži fotografije, tekstove i video zapise kako bi predstavila ukupno 80 zgrada, građevinskih projekata i pejzaža.\nVremenski, izložba pokriva period od moderne ere, kasnog 19. veka do danas, dok geografski obuhvata najmanje jednu ponudu iz svake od 47 japanskih prefektura.\nOve 2022. godine se obeležava 140 godina uspostavljanja prijateljskih odnosa između Japana i Srbije.\nKako je najavio Takahiko, sa tim u vezi, publiku očekuju mnogi događaji koji će doprineti daljem jačanju prijateljskih veza dve zemlje, a nova izložba je jedna od tih aktivnosti.\n„Veoma sam srećan što zajedno slavimo tako veliki i značajan jubilej, 140 godina prijateljstva naše dve zemlje, koje su započeli japanski car Meidži i srpski kralj Milan Obrenović te davne 1882. godine. Od tada Japan i Srbija uspostavili su izvanrednu saradnju na svim nivoima, i pomagali su jedno drugo, posebno u veoma teškim periodima u kojima su se nalazile“, naglasio je Takahiko.\nJapanski car Meidži ili Mucuhito (1852-1912) vladao je od 1867. godine do svoje smrti (1912) i poznat je bio po tome da je ukinuo šogunate.\nDalje je japanski ambasador detaljno predstavio izložbu koja svedoči o gigantskoj zemlji Japanu kao arhipelagu koji se proteže od severa ka jugu.\nMnogi regioni imaju punu paletu sezonskih promena, dok se cela zemlja odlikuje veoma raznolikim reljefom.\nZbog toga, kako je naglasio ambasador Takahiko, Japan često postaje žrtva prirodnih katastrofa kao što su zemljotresi, vulkanske erupcije, cunami i tajfuni.\n„Ipak, i pored tih užasa, narod Japana je naučio da živi u harmoniji sa sjajnom prirodom i mnogim izazovima, zahvaljujući raznim veštinama i upornosti. Iskreno se nadam da će vam se izložba svideti i da će svakom od vas probuditi dalju želju i interesovanje za istraživanje naše zemlje“, zaključio je Kacumata Takahiko, japanski ambasador u Srbiji.\nNajavljeno je i predavanje dr Ivana Filipovića za 20. maj u ovom muzeju, na temu japanske arhitekture i pejzaža. Filipović je asistent profesor na Arhitektonskom fakultetu Univerziteta u Beogradu.\nKako stoji u tekstu kataloga izložbe, zgrade, građevinski projekti i pejzaži u Japanu snažno odražavaju uslove spomenutih sezonskih promena, i elegantan dizajn i sofisticirana tehnologija nisu jedine stvari koje japanske građevine čine zanimljivim.\nOva izložba ima cilj da ih prikaže kao proizvod dijaloga između istorijske pozadine i prostornog konteksta, fokusirajući se na intrigantne zgrade, građevinske projekte i pejzaže iz perspektive izgrađenih sredina.\nPostavka u više prostora muzeja obuhvata desetak celina panoa koji su u lancu serije postavljeni atrsktivno na podovima ustanove u vidu geometrijskih fugura i predstavljaju zaista impresivne građevine Japana.\nKakvi su se dijalozi odvijali između vremena kada je Japan ušao u modernu eru i danas nakon perioda visokog ekonomskog rasta i “finansijskog mehura”, jedno je od pitanja koje se provlači kroz izložbu.


Besplatna dva termina za Časove klavira ili pevanja za sve uzraste i mesec dana muzičke radionice za decu uzrasta od 3-7 godina u --CENTRU ZA MUZIČKO OBRAZOVANJE ,,MUZIKA,, Kralja Aleksandra 1, Novi\nRedovna cena: 2500.00 din\nUšteda 2500 din\nBesplatna dva termina za Časove klavira ili pevanja za sve uzraste i mesec dana muzičke radionice za decu uzrasta od 3-7 godina u --CENTRU ZA MUZIČKO OBRAZOVANJE ,,MUZIKA,, Kralja Aleksandra 1, Novi Sad!!\n- Član "KLUB-POPUSTA" ima mogućnost da jednom u toku validnosti Kartice "KLUB-POPUSTA" iskoristi poklon vaučer, i tako za 0 din.može iskoristiti:\n-- DVA TERMINA od 45 minuta za Časove klavira ili pevanja za sve uzraste i\n-- Mesec dana muzičke radionice za decu uzrasta od 3-7 godina\nu --CENTRU ZA MUZIČKO OBRAZOVANJE ,,MUZIKA,, Kralja Aleksandra 1, Novi Sad!\n- Članovi "KLUB-POPUSTA" takođe za svaku sledeću posetu\nCENTRU ZA MUZIČKO OBRAZOVANJE ,,MUZIKA,\nnakon što iskoristi poklon vaučer može iskoristiti popust:\n- 2500 umesto 3500 dinara mesečno za Časove klavira ili pevanja, za sve uzraste 2 časa nedeljno (45 minuta) --CENTAR ZA MUZIČKO OBRAZOVANJE "MUZIKA", Kralja Aleksandra 1, Novi Sad!\n- 1000 din. umesto redovne cene od 1500 dinara za Muzičke radionice za decu uzrasta od 3 do 7 godina 4 časa (45 minuta) mesečno--CENTAR ZA MUZIČKO OBRAZOVANJE "MUZIKA", Kralja Aleksandra 1, Novi Sad!\nMuzička radionica je namenjena deci koja žele da upoznaju, neguju i ostvare svoje muzičke potencijale.Deci najmlađeg uzrasta, Muzičko zabavište radi sa decom od 3 do 7 godina, jedanput u toku nedelje. Uključuje pesmu, pokret, sviranje na dečijim muzičkim instrumentima i nastup.\nČas traje 45 minuta. i odvija se Subotom od 10.15h-11h\nČasove vodi Tina Damjanović Spajić profesor solfeđa i muzičke kulture\nCentar za muzičko obrazovanje "Muzika" je škola muzike koja postoji od 2015. godine. Nastava se odvija kroz časove klavira, solfeđa, pevanja, gitare i muzičke radionice. Prilagođena je svim uzrastima i nivoima znanja.\nCentar za muzičko obrazovanje "Muzika" pruža zadovoljstvo učenja muzike, njenih zakonitosti i praktične primene, radost muziciranja. Polaznici su svih uzrasta, početnici, kao i oni koji su se nekada aktivno bavili muzikom pa sada obnavljaju svoje izgrađene veštine kojima čine život lepšim i sadržajnijim.\nNastava je kreirana prema svakom polazniku, njegovim željama, navikama i sposobnostima, obuhvata učenje i javni nastup kao sastavni deo ovog umetničko - kreativnog procesa. Naši učenici su vredni i motivisani.\nU našoj školi muzike postoji mogućnost učenja na engleskom jeziku i online.\nNaš rad obuhvata radionice za decu, solfeđo, teoriju muzike, sviranje na klaviru, gitari, pevanje, pripreme za upis, za polaganje prijemnog ili popravnog ispita...\nOčekujemo nove polaznike da bismo ostvarili njihove želje.\n2500 umesto 3500 časovi klavira, pevanja, solfeđa i teorije muzike, 8 časova mesečno, 2 puta nedeljno u dogovorenim terminima, radnim danima i vikendom, časovi su individualni, prilagođeni svakom učeniku\nObavezna je rezervacija termina 1-2 dana unapred na 063/589-246\nČas za muzičku radionicu traje 45 minuta. i odvija se Subotom od 10.15h-11h\nVi kao članovi udruženja "Klub Popusti" ste upoznati sa činjenicom da ponuđač ima pravo da stopira ponudu!\n1) NEMA REGISTRACIJE\n2) NEMA UPLATA U POŠTI ILI BANCI (kao članovi "KLUB-POPUSTA" plaćate na licu mesta)\n3) NEMA VAUČERA\n4) NEMA ŠTAMPANJA\nUkratko rečeno, dovoljno je da pokažete aplikaciju na Vašem mobilnom telefonu kao dokaz da ste aktivan član udruženja"Klub Popusti" i potpuno besplatno dobijate poklon vaučer bez dodatnih i skrivenih troškova!\nCENTAR ZA MUZIČKO OBRAZOVANJE MUZIKA\nKralja Aleksandra 1, 21000 Novi Sad


Niška televizija » Borislav Stefanović:” Regionalni javni servisi su neophodni” (VIDEO)\nBorislav Stefanović:” Regionalni javni servisi su neophodni” (VIDEO)\nObjavljeno 12.05.2015. 14:53\nBez regionalnog javnog servisa, Niš i okolina ostaće bez lokalnih tema, objektivnosti i informacija što se nikako ne bi smelo dopustiti, rekao je za Nišku televiziju potpredsednik demokratske stranke. Prema njegovim rečima, ozbiljan medij kao što je Niška televizija mora se sačuvati i zaštiti od komercijalizacije.\nSistem gde je tržište merilo svih vrednosti pogrešan je i katastrofalan, smatra Stefanović. Kako kaže, proizvod takvog sistema znači da se ljudska prava i potrebe nipodaštavaju a profit postaje jedini cilj.\nStefanović smatra da sadašnja vlast, na mnoge stvari koje su od presudnog značaja za normalan život gleda kao trošak, što se odnosi i na domen informisanja.


Grčka treća ekipa sa 6 bodova u Zrenjaninu\nJuniorke Grčke su zabeležile drugu pobedu i sa 6 bodova priključile se Srbiji i Poljskoj na vrhu tabele A grupe, ali i sa utakmicom više. Grčka je večeras, u meču 3. kola turnira u Zrenjaninu, savladala Portugaliju sa 3:0, po setovima 25:22, 25:19 i 25:13, posle 77 minuta igre.\nDruga pobeda Poljske\nJuniorke Poljske ostvarile su drugu pobedu na turniru u Zrenjaninu, pošto su danas u meču 3. kola pobedila Crnu Goru sa 3:0, po setovima 25:12, 25:16 i 25:17, posle 65 minuta igre. U drugoj utakmici, od 19,00 časova, igraće Grčka i Portugalija.\nJuniorke Srbije ostvarile drugu pobedu u Zrenjaninu\nJuniorke Srbije ostvarile su drugu maksimalnu pobedu na turniru A grupe kvalifikacija za XVI SP 2011. u Zrenjaninu. Srbija je večaras u 2. kolu pobedila Grčku sa 3:0, po setovima 25:21, 25:12 i 25:3, posle 67 minuta igre.\nOdličan start Poljske\nU prvoj utakmici 2. kola A grupe kvalifikacija za XVI SP 2011, danas je Poljska, u Kristalnoj dvorani u Zrenjaninu, savladala Portugaliju sa 3:0, po setovima 25:17, 25:19 i 25:16, posle 70 minuta igre.\nJuniorke Srbije maksimalno protiv Portugalije\nJuniorke Srbije su maksimalnom pobedom startovale na turniru A grupe kvalifikacija za XVI SP 2011. u Zrenjaninu. Srbija je večaras u 1. kolu pobedila Portugaliju sa 3:0, po setovima 25:10, 25:18 i 25:13, posle 61 minuta igre.\nStrana 87 od 94


On ističe i da su predstavnici Ministarstva odbrane na Buržeu obišli "Erbasov" štand i razgledali transportni avion T295, jer srpsko ratno vazduhoplovstvo trenutno u svojoj floti ima samo jedan transporter – "Antonov", koji već neko vreme nije operativan.\n"Zato će se zapadni proizvođači sigurno boriti za naslednika srpskog transportnog aviona, a među glavnim igračima je i italijanski konzorcijum oko kompanije Leonardo", objašnjava Vojinović, koji je tokom prošle nedelje boravio na sajmu u Parizu.\nTakođe, prema njegovim rečima, "Er Srbija" je trenutno u procesu odlučivanja o dugoročnoj strategiji za novu flotu. U pregovorima je sa više svetskih kompanija za nabavku novih aviona, a između ostalih, u igri je i model Suhoj Superdžet.\n"Onaj ko u narednih godinu ili dve ne bude prodao Srbiji avione, proizvode i opremu za namensku industriju, nesposoban je, jer je naša zemlja trenutno u potrošačkom talasu i to je idealna prilika za sve globalne proizvođače", zaključuje naš sagovornik.\nPrvi put posle 28 godina pauze na pariskom sajmu se našla i jedna vojna letelica iz našeg regiona. Predstavljen je helikopter H145M iz proizvodnih pogona "Erbasa", koji je nabavljen za potrebe Ratnog vazduhoplovstva i protivvazdušne odbrane Vojske Srbije.\nPetar Vojinović podseća da je na Buržeu bilo primetno odsustvo Suhojevog modela aviona koji se nedavno srušio u Moskvi, pa je kompanija verovatno procenila da bi izazvao negativan marketing, kao i Boingovog 737 Max, iz sličnih razloga.\n"Ipak, Boing je dobio narudžbinu za 200 novih aviona 737 Max, čime je opovrgnuto mišljenje industrije i javnosti da će ovaj model još dugo ostati prizemljen i tako doneti značajne gubitke kompaniji".


Nova istrazivanja osporavaju Milosevicevu verziju onoga sto se dogadjalo na Kosovu.\nOd samog pocetka sudjenja, Slobodan Milosevic je ispoljavao veliko samopouzdanje pri iznosenju preciznih podataka o vremenu, mestima i posledicama bombardovanja NATO. Te bombe, insistirao je on, bile su glavni uzrocnik masovnih kretanja stanovnistva, ubistava i unistavanja kulturnih i verskih spomenika kosovskih Albanaca.\nNo, Milosevic se protekle nedelje suocio sa svedokom koji je takodje raspolagao preciznim podacima, narocito o posledicama bombardovanja NATO. Podaci koji su izneti u studiji pod naslovom "Unistavanje kulturnog nasledja na Kosovu, 1998-1999" drasticno se razlikuju od onih iz Milosevicevih izvora.\nSadrzaj pomenutog izvestaja izlozio je Andreas Ridlmajer, strucnjak Harvardskog univerziteta za otomansko nasledje na Balkanu. On je, zajedno sa arhitektom i istoricarem arhitekture Endrjuom Hercerom, tokom 1999. i 2000. godine predvodio ekspertski tim koji je tri puta obisao Kosovo kako bi utvrdio opseg i uzroke unistavanja verskih spomenika.\nRidlmajer je pred sudom izjavio da je najvise u stvari stradalo islamsko arhitektonsko nasledje. Od 607 kosovskih dzamija, njih 225 je osteceno ili unisteno. U pitanju je "ocigledan ishod napada koji su izvrseni na dzamije", rekao je on. Unistavanje samih zgrada je cesto bilo praceno divljastvom nad religioznim rukopisima i ostalim predmetima. Verske skole, poznatije kao medrese i mektebi, derviske kolibe, hamami, kao i istorijski arhivi i biblioteke, takodje su posluzili kao mete.\nSrpsko pravoslavno blago je na drugom mestu po ostecenosti. Skoro 80 pravoslavnih crkava i manastira osteceno je ili poharano u periodu od juna do oktobra 1999. Mnogi od tih objekata nalaze se u oblastima u kojima je prethodno bilo unistavano muslimansko blago. Ridlmajer je to opisao kao "cin odmazde". Katolicko nasledje je najmanje stradalo. Sedam crkava je osteceno, dok su dve unistene.\nZnacajno je i to sto je Ridlmajerov tim krenuo tragom zvanicne beogradske verzije, te je tako posetio sve objekte na Kosovu koje su jugoslovenske vlasti stavile na spisak onoga sto je, po njihovom tvrdjenju, unistio ili ostetio NATO.\nOd svih lokacija koje je Beograd naveo kao mete napada NATO, prema recima iz studije, "ni za jednu se nije utvrdilo da postoje bilo kakvi znaci ostecenja koji bi se mogli pripisati napadu iz vazduha . . . dok je za neke od njih utvrdjeno da su u potpunosti netaknute".\nJedini objekti koje je pogodio NATO bili su seoska dzamija nadomak Prizrena i napustena katolicka crkva u Djakovici, koji u beogradskoj "zvanicnoj" verziji nisu ni pomenuti.\n"Ostecenja su ocigledno naneta sa samog tla", otkriva izvestaj. Srpska vojska, policija ili paravojne formacije ostetile su islamske lokalitete, dok je Pravoslavna crkva stradala u napadima kosovskih Albanaca po okoncanju rata.\nUprkos svim tim cinjenicama, Milosevic se u unakrsnom ispitivanju drzao svoje "zvanicne verzije" i insistirao na tome da su unistenja bila posledica bombardovanja NATO. On je odbacio Ridlmajerove akreditive, rekavsi da su on i njegove kolege "podanici zemlje koja je predvodila agresiju protiv Jugoslavije [tj. SAD]", da su finansirani "americkim novcem", te da cine sve kako bi pomogli tuzilastvu.\nAli je sam Milosevic, u stvari, potvrdio pouzdanost pomenute studije. Posto je iscitao poduzi spisak pravoslavnih crkava i manastira na Kosovu, pitajuci Ridlmajera da li je svestan toga da su ti objekti unisteni ili osteceni, potonji je uzvratio da je obisao svaku od tih zgrada i rekao da u samom izvestaju postoji i detaljan opis prirode svih ostecenja. Istovremeno, on je naglasio i to da steta nije naneta iz vazduha, nego sa zemlje.\nDrugi svedok, britanski general u penziji Karol Drevjenkjevic, svedocio je o dogadjajima koji su prethodili vazdusnim udarima NATO. Kao zamenik sefa Kosovske verifikacione misije (KVM), on je u periodu od oktobra 1998. do marta 1999. bio zaduzen za nadgledanje sporazuma koji je povodom kosovske krize bio sklopljen izmedju Milosevica i americkog izaslanika Ricarda Holbruka.\nDrevjenkjevicevo svedocenje o onome sto se dogadjalo 16. januara 1999. u Racku, nakon masakra koji je izvrsen nad 45 kosovskih Albanaca (a koji je ukljucen i u samu optuznicu protiv Milosevica), bice nastavljeno sledece nedelje, pa ce o njemu biti reci u narednom Dnevniku tribunala.\nSource URL: https://iwpr.net/sr/global-voices/sudska-hronika-slucaj-milosevic-6


Izvor: RTS, 29.Nov.2020, 11:28\nPovodom proterivanja ambasadora Vladimira Božovića i Tarzana Miloševića, Zdravko Krivokapić je istakao da odlazeći režim ni u svojim poslednjim danima ne preza od polarizacije društva i produbljivanja podela.\n"Žalim zbog jučerašnjeg protjerivanja ambasadorâ, jer takvi akti nijesu u duhu evropskog puta i dobre regionalne saradnje prijateljskih država. Odlazeći režim ni u svojim posljednjim danima ne preza od polarizacije društva i produbljivanja podjela", napisao je Krivokapić na Tviteru.\nKrivokapić je rekao da će nova vlada raditi na ozdravljenju odnosa Crne Gore sa Srbijom i da će promovisati istinski dobrosusedsku politiku s Beogradom, kao i sa svima u regionu, "po principu suverenosti, nezavisnosti i nemešanja u unutrašnje stvari drugih država".\n"Uzajamno poštovanje biće naša mjera", rekao je Krivokapić.\nIzvor: Radio Slobodna Evropa, 29.Nov.2020\n„Poštovanje dobrosusedskih odnosa je kamen temeljac procesa proširenja i pridruživanja i stabilizacije“, rekla je novinarima u Briselu Ana Pisonero, portaprolka Evropske komisije (EK) povodom diplomatskog spora Srbije i Crne Gore koje su ambasadorima otkazale gostoprimstvo. „Crna Gora i Srbija...


Gradnja novog mosta preko Save i uvođenje još tri linije: Veliki planovi za BG voz – NBGD Vesti\nGradnja novog mosta preko Save i uvođenje još tri linije: Veliki planovi za BG voz\nAutor nbgdvesti on 7. oktobra 2021.\nBG voz trenutno funkcioniše na četiri linije, a plan je da ih do 2027. godine bude ukupno sedam.\nKoje linije trenutno saobraćaju?\nLinija 1 saobraća od Batajnice do Ovče, ima 13 stanica, a dugačka je 31,3 kilometra. Linija 2 saobraća od Resnika do Ovče, ima 11 stanica i dugačka je 23 kilometra. Linija 5 saobraća od Ovče do Mladenovca, ima 19 stanica i dugačka je 62 kilometra, a linija 6 ide od Ovče do Lazarevca, ima takođe 19 stanica, a dugačka je čak 68 kilometara.\nPrema podacima navedenim u Strategiji razvoja javnog linijskog transporta putnika na teritoriji grada Beograda za period do 2033. godine, u planu je uvođenje još tri linije BGVOZ-a. Jedna bi saobraćala od Makiša, preko Rakovice, do Karaburme (Linija 3: 13,7 kilometara i osam stanica), druga od Novog Beograda do Nacionalnog stadiona u Surčinu (linija 4: 23,5 kilometara i osam stanica), a treća od Surčina do Obrenovca (linija 7: 24 kilometra, pet stanica).\nPlanom je takođe predviđeno da linija 5 bude skraćena i da saobraća na potezu Beograd centar – Mladenovac, imala bi 11 stanica i bila bi dugačka 50,7 kilometara.\nProjekat će biti sproveden u dve faze. Naime, prva faza će uključivati izgradnju dva nova koloseka na deonici Novi Beograd – Batajnica, dužine 15,7 kilometara, sa tunelskom deonicom od dve tunelske cevi (u zoni postojećeg tunela Bežanijska kosa), dužine oko 1,9 kilometara.\nZatim, u ovoj fazi biće izgrađena i nova dvokolosečna pruga na deonici Zemun – Aerodrom Nikola Tesla – Nacionalni stadion, dužine 17,6 kilometara, sa tunelskom dvokolosečnom doenicom dužine oko četiri kilometra.\nBiće izgrađen i depo za sistem gradske železnice – BGVOZ-a, a po završetku ove faze, 2024. godine, planirano je da funkcionišu linije 1,2,4,5 i 6.\nFaza dva uključuje izgradnju nove jednokolosečne pruge od Nacionalnog stadiona do Obrenovca, dužine oko 19,4 kilometra sa mostom preko Save, kao i izgradnju nedostajuće infrastrukture za liniju 3 od Makiša do Karaburme, što uključuje oko 2,4 kilometra dvokolosečne pruge.\nTakođe, planirana je izgradnja mosta preko Save kao dela pruge Beograd Centar – Novi Beograd.\nKoliko će sve okvirno koštati?\nPrva faza će, prema podacima čiji je izvor Beogradski metro i voz 2020, koštati 590 miliona evra, navodi se u Strategiji. Ovde spada izgradnja tunela i dva nova koloseka na deonici Novi Beograd – Batajnica (170 miliona evra), izgradnja tunela i nove dvokolosečne pruge na deonici Zemun – Aerodrom – Nacionalni stadion (235 miliona evra), izgradnja nedostajuće infrastrukture depoa (30 miliona evra), kao i nabavka novih garnitura vozova (155 miliona evra).\nU drugoj fazi biće neophodno izdvojiti 285 miliona evra za: izgradnju nove jednokolosečne pruge sa mostom preko Save na deonici Nacionalni stadion – Obrenovac (135 miliona evra), izgradnju nedostajuće infrastrukture na deonici Makiš – Karaburma (10 miliona evra), izgradnju mosta preko Save i dva nova koloseka na deonici Beograd Centar – Novi Beograd (100 miliona evra) i nabavku novih garnitura vozova (40 miliona evra).


Tsipras odbacuje pomak SIRIZE na lijevi centar\nBy Zacharias Petrou / Објављено на: March 5, 2019\nGrčki premijer Aleksis Tsipras pojasnio je u govoru u Atini u ponedjeljak da ne namjerava da svoju vladajuću levičarsku SIRIZA partiju prebaci u desno središte političkog spektra. Međutim, on je priznao potrebu za formiranjem saveza u budućnosti, dodajući da ovirazgovori moraju početi odmah.\nObraćajući se učesnicima na događaju na kojem se govorilo o prosperitetu za sve u održivoj Evropi, Alekis Tsipras je demantovao tvrdnje da je njegova strategija da razdvoji Pokret za promjene (KINAL) levog centra, na čelu s Fofi Gennimatom. Međutim, grčki premijer je kritikovao KINAL-ovu strategiju, koja je, čini se, usredotočena na strateški udarac SIRIZI na sledećim opštim izborima.\nTsipras je pozvao Gennimatu da ne deluje kao “pomoćnik” desničarskoj partiji Nova demokratija. Analitičari ističu da je Tsipras otvoreno kritikovan od strane levičarske frakcije SIRIZE “Grupe 53”, zbog toga što je bivše ministre i funkcionere prethodnih administracija PASOK-a doveo u partiju i vladu.\nThanos Moraitis je u nedavnom preustroju kabineta preuzeo mesto zamenika ministra u Ministarstvu transporta i infrastrukture. Angelos Tolkas je takođe imenovan za zamenika ministra za imigracionu politiku. Oba, Tolkas i Moraitis su bivši članovi KINAL-a i služili su u prethodnim vladama PASOK-a. Ovo se vidi kao pokušaj premijera da zauzme politički levi centar.\nU međuvremenu, Tsipras se dotaknuo još jedne popularne teme uoči ovogodišnjih trostrukih izbornih bitaka, jer dolaze lokalni, evropski i opšti izbori. On je rekao da je njegova vlada predsedavala tokom ekonomskog oporavka, uklanjajući tragične rezultate prethodnih neoliberalnih politika koje su dovele Grčku do ekonomskog uništenja.\nU ponedeljak je takođe otkriveno da vlada planira izdati desetogodišnje obveznice, prvi takav uzlet za deset godina. U regulatornom podnesku, Grčka je saopštila da je ovlastila šest međunarodnih banaka kao zajedničkog glavnog menadžera za temu “bliske budućnosti”, u zavisnosti od tržišnih uslova./IBNA


GRČKOM INICIJATIVOM DO RADNOG ISKUSTVA - Hellenic Business Association\nPod patronatom Ambasade Grčke u Beogradu, Helensko privredno udruženje Srbije u saradnji sa Univerzitetom u Beogradu organizuje tromesečnu praksu za studente u kompanijama članicama Udruženja i raspisuje konkurs za 64 pozicije.\nU programu učestvuje 13 kompanija koje pružaju ukupno 64 mesta za obavljanje studentske prakse, što je četiri puta više u odnosu na prošlogodišnji program ’’Grčkom inicijativom do radnog iskustva’’.\nAmbasada Grčke u Beogradu čvrsto podržava inicijativu grčkih kompanija sa sedištem i poslovanjem u Srbiji, koje su snažan činilac razvoja bilateralnih ekonomskih i trgovinskih odnosa Grčke i Srbije.\nPozicije za obavljanje tromesečne prakse namenjene su aktivnim studentima osnovnih ili postdiplomskih studija Univerziteta u Beogradu.\nStudenti mogu da se prijave za jednu ili više pozicija u dole navedenim kompanijama i postave svoj CV direktno na internet portal Univerziteta u Beogradu www.studentskapraksa.com\nSvaka kompanija – učesnica će imati pristup bazi podataka portala i na taj način pratiti prijave studenata do završetka procesa selekcije. Zahvaljujući saradnji Helenskog privrednog udruženja Srbije i Univerziteta u Beogradu u okviru programa ’’Grčkom inicijativom do radnog iskustva’’, portal će se po prvi put promovisati široj javnosti.\nSelekciju studenata će izvršiti isključivo kompanije koje učestvuju u ovoj nezavisnoj inicijativi do 11. marta 2016. godine. Tromesečna praksa će trajati od 14. marta do 13. juna 2016. godine.\nZa detaljan opis dužnosti ponuđenih mesta, kao i za dodatne uslove konkurisanja, otvorite ovaj dokument Rok za prijave studenata je 3. mart.\nStudentima će biti uručena Potvrda o završenoj praksi na svečanosti koja će se održati na Univerzitetu u Beogradu po završetku programa.\nPozivaju se svi studenti Univerziteta u Beogradu da 24. februara prisustvuju prezentaziji programa i portala koja će se održati u svečanoj sali rektorata sa početkom u 11 časova.\nPogledajte detalje prošlogodišnjeg pilot projekta ’’Grčkom inicijativom do radnog iskustva’’ ovde Pogledajte fotografije sa prošlogodišnje dodele diploma na Univerzitetu u Beogradu ovde


KOMPLETAN SERVIS I PRODAJA\nŠta je kompletan servis klima uređaja - split sistema?\nSvake godine je, pored redovnog pranja filtera potrebno uraditi i godišnji servis kada se kompletno očisti i dezinfikuje spoljašnja i unutrašnja jedinica. Servis obuhvata:\n- Demontaža prednje maske unutrašnje jedinice zajedno sa filterima i pranje istih.\n- Skidanje krilca, step motora, pranje kadice i plastike ispred turbine\n- Dezinfekcija isparivača unutrašnje jedinice\n- Provera protoka vode u kondez crevu\n- Čišćenje isparivača unutrašnje jedinice sa sredstvom za čišćenje isparivača klima uređaja na bazi prijatnog mirisa koje uklanja bakterije i viruse.\n- Kontrola temperature protoka vazduha(ulaz-izlaz)\n- produvavanje kondenzatora (saće sa zadnje strane) kako bi se izbeglo preopterećenje kompresora\n- pranje kućišta spoljne jedinice - sredstvom na bazi kiselina, deluje efikasno na sve - vrste naslaga prljavštine) i provera nosača spoljašnje jedinice.\n- provera pritiska u sistemu i eventualna dopuna, zavisi od tipa korišćenog freona (R22, R407c, R410A)


Republika / ĐURIĆ SA PREDSTAVNICIMA NOVE ADMINISTRACIJE: Bajden Srbiju vidi kao lidera Balkana\nnedelja, 24. 1. 2021.| 22:31\nNovi predsednik Amerike Džozef Bajden Srbiju vidi kao ekonomskog lidera na Balkanu, poruka je koju su srpskom ambasadoru u Vašingtonu Marku Đuriću preneli predstavnici ministarstva trgovine SAD.\nNaime, Dejvid de Falko, zamenik pomoćnika ministra trgovine SAD, naveo je na sastanku sa Đurićem da će Vašington i nova administracija pojačati angažman po pitanju trgovinske razmene i privrednih odnosa sa Srbijom. Član Bajdenovog tima koji je zadužen za Evropu i Evroaziju naglasio je da će ovi zadaci biti prioritet američkog ministarstva trgovine.\n- Srbija ima uočljiv potencijal da bude afirmisana kao lider i primer uspešnosti na zapadnom Balkanu - istakao je Falko.\nPrema njegovim rečima, dodatna prednost Srbije jeste otvaranje Kancelarije američke međunarodne razvojne finansijske korporacije (DFC) u Beogradu, s kojom ministarstvo trgovine SAD veoma blisko sarađuje.\nNadovezujući se na značaj Kancelarije DFC u Beogradu, kako za Srbiju tako i za čitav region, ambasador Đurić predstavio je viziju predsednika Aleksandra Vučića o regionu bez granica, sa slobodnim protokom ljudi, dobara i kapitala.\nPredsednik Centra za proučavanje globalizacije Dejan Miletić ocenjuje da je više nego povoljna atmosfera za unapređenje daljih odnosa Amerike i Srbije iako to mnogi nisu očekivali.\n- Nova administracija orijentisana je na jačanje pozicije Amerike u regionu, a za to im je neophodna Srbija. Strepnje da će se odnosi Beograda i Vašingtona pogoršati nakon odlaska Donalda Trampa iz Bele kuće nisu bile realne. Amerika, ukoliko želi da jača poziciju u svetu, mora s glavnim regionalnim igračima da popravlja odnose.\nAameričko finansijsko angažovanje u Srbiji i na Balkanu podržava i nova administracija. Jačanjem privrednih veza jačaju ukupni odnosi.\nSrbija SAD Balkan Politika Marko Đurić Džozef Bajden Bajden Dejvid de Falko\nCRNO MU SE PIŠE! Tramp nakon izbora obavio telefonski razgovor zbog kojeg će NADRLJATI


Rast podrške evropskoj integraciji Crne Gore - EUIC Podgorica\nPodgorica, 18. decembar – Procenat građana koji podržavaju pridruživanje Crne Gore Evropskoj uniji se povećao u odnosu na prošlu godinu (62%) i sada iznosi 65.9%, dok je broj onih koji ne podržavaju integraciju 23.5%, pokazalo je istraživanje koje je agencija Defacto sprovela za potrebe Delegacije Evropske unije u Crnoj Gori.\nNajveća podrška zabilježena je na sjeveru Crne Gore, čak 74,9% stanovnika ovog regiona podržava pristupanje. Procenti su slični i kada građane pitate kakav im je stav o Evropskoj uniji, pa njih 67,4% ima pozitivan stav, dok 23,6% ima negativan stav. Među mladima do 35 godina ovaj brojka još veća, pa gotovo tri četvrtine (74.5%) ima pozitivan stav prema EU.\n„Vrlo je važan element u društvu povezivati različite grupe, jer je društvo dosta polarizovano, ali se čini da evropska integracija ono što okuplja ljude oko zajedničkog cilja. Mislim da to nije samo interesantno za nas, već i poruka sa sve političke partije i aktere u zemlji, da je bitno da približavaju Crnu Goru Evropskoj uniji jer je to nešto oko čega je društvo ujedinjeno,“ kazao je Orav.\nPreko polovine građana (50.2%) percipiraju EU kao najvećeg donatora u CG, što je porast od 3.5 procentnih poena u odnosu na prošlu godinu. Takođe, gotovo polovina ispitanika vjeruje da bi Crna Gora trebala da ima najčvršće veze u budućnosti sa Evropskom unijom.\nGlavni pregovarač sa Evropskom unijom, Aleksandar Drljević, kazao je da ga raduje da podaci pokazuju da građani Crne Gore nemaju dilemu da je budućnost naše države u EU.\n„Ovoliki stepen podrške je snažan motivacioni faktor za dalji rad jer pokazuje da su sve aktivnosti usmjerene na informisanje javnosti o integracijskom procesu imale dobar odjek i dale rezultate koje su građani prepoznali. Činjenica da građani percipiraju pozitivne efekte prisustva i finansijske podrške EU pokazuje da je odrađen dobar posao na promovisanju programa EU i pretpristupne podrške,“ kazao je Drljević.\n„Ljudi o Evropskoj uniji kao pozitivne stvari vide kretanje, slobodu, standard, priliku za bolje sjutra, bolji život, zajedništvo, jedinstvo i vladavinu prava. Kada su negativne asocijacije u pitanju, imamo uobičajni strah od gubitka identiteta, teme koje se pojavljuju u posljednje 3 godine – izbjeglice i migranti, kao i ekonomsku krizu,“ kazala je Komar.\nNajveći broj građana, njih 34.3% smatra da se Crna Gora kreće onoliko brzo koliko to okolnosti dozvoljavalju na putu da postane članica EU. Više od trećine ispitanika (34.6%) smatra da će Crna Gora priključiti Evropskoj uniji do 2025. godine.\nVelika većina građana, njih 82,4%, kaže da je informisana u većem ili manjem obimu o procesu EU integracije. Njih 37,8%, tvrdi da ih interesuju informacije o EU, ali samo one koje se tiču njih lično, i taj procenat se značajno povećao u pretekle dvije godine.\nKomentarišući taj podatak, ambasador Orav je kazao da to pokazuje da građani žele da žive u zemlji prosperiteta i jednakosti, gdje je vladavina prava snažna, a korupcija iskorijenjena.\n„Kombinacija ovog podataka sa povećanjem podrške integraciji, nam jasno pokazuje da građani Crne Gore porepoznaju da je proces pridruživanja EU, zasnovan na zaslugama, snažan alat da se promovišu snažne i nezavisne institucije, kredibilne reforme u vladavini prava, poštovanje ljudskih prava i kompetetitivnija ekonomija“ kazao je Orav.\nIstraživanje je sprovedeno u septembru na uzorku od 1004 ispitanika sa standardnom greškom mjerenja od +/-3,1% za interval povjerenja 95%.\nPrezentaciju istraživanja možete preuzeti ovdje


Odalović: Kurti pokazao nemoć pred zahtevima Srbije GracanicaOnline.Info\nOdalović: Kurti pokazao nemoć pred zahtevima Srbije\n16. juna 2021. 1 min read\nPredsednik Komisije za nestala lica Veljko Odalović rekao je za RTS da je kosovski premijer Aljbin Kurti, sa zahtevom za njegovu smenu, pokazao nemoć pred zahtevima Srbije da se istraže neke lokacije na Kosovu u potrazi za nestalima.\nKurti je juče u Briselu, zatražio od srpskog predsednika Aleksandra Vučića da se Odalović povuče sa funkcije predsednika Komisije za nestala lica vlade Srbije, jer je, kako je rekao, bio jedan od “vođa okupiranog Kosova”.\n„To je nemoć pred našim zahtevima, činjenicama koje svi na Kosovu znaju. Mi imamo precizne i konkretne informacije, neke i iz medjunarodnih arhiva“, kazao je Odalović.\nOdalović je dodao i da su ga juče, nakon izjave kosovskog premijera, pozvali Albanci sa Kosova koji su zabrinuti šta će se dešavati sa procesom pronalaženja nestalih i smatraju da je Kurtijeva poruka štetna. Naveo je i da se na zajedničkoj listi 1.639 ljudi vodi kao nestalo, od toga 570 Srba i nealbanaca.\n„To je jednostavno nešto što ne treba da se krije i sakrije. Ne kopa Veljko Odalović po Kosovu i Metohiji, oni imaju svoje institucije. Mi samo tražimo da se provere informacije i da neko vrši monitoring, kao što su i oni“, ističe Odalović.\nOdalović je naglasio da će Srbija nastaviti da insistira da se provere neke lokacije na Kosovu u potrazi za nestalima, kao i da će Beograd proveriti svako mesto na koje Priština ukaže.\nTags: Aljbin Kurti Veljko Odalović zahtev za njegovu smenu Predsednik Komisije za nestala lica\nPrevious Haradinaj: Kurtijev sastanak u Briselu potpuno neuspešan\nNext Fon Kramon: Nadam se da Kurti razume značaj dijaloga Beograda i Prištine\n29. novembra 2021., 12:23


Konstituiran Privredni savjet općine Travnik\nU četvrtak 20. aprila 2017. godine, u zgradi Općine Travnik održana je prva, osnivačka, sjednica Privrednog savjeta općine Travnik na kojoj je izabran i prvi predsjedavajući gospodin Admir Hadžiemrić, načelnik Općine Travnik, te njegov zamjenik Šerif Elmazovski, direktor kompanije Master Fashion d.o.o. Travnik.\nPrivrednom vijeću predstavljen je koncept započetih regulatornih reformi u okviru projekta LIFE, koji podrazumjeva pojednostavljenje administrativnih procedura i uspostavu njihovog online elektronskog registra u cilju unapređenja servisa za investitore u općini Travnik. Savjet je jednoglasno podržao i pozdravio provođenje LIFE projekta u općini Travnik i zatražio da se na jednoj od narednih sjednica pripremi detaljniji izvještaj o rezultatima provođenja projekta LIFE u općini Travnik. Također usvojen je pravilnik o radu, kojim je, između ostalog, definisano da Savjet buduće sastanke neće održavati u radno vrijeme, te da će se naredni sastanci održavati naizmjenično u prostorijama firmi članica Savjeta.\nPrivredni savjet okuplja 11 najeminentnijih privrednika s područja općine Travnik, a formiran je s ciljem omogućavanja aktivnog sudjelovanja lokalnih privrednika u procesu unapređenje poslovnog okruženja u općini. Osnivanje Savjeta i provedene reforme su konkretni rezultati provođenja projekta privlačenja investicija i unapređenja poslovnog okruženja na lokalnom nivou u BiH „LIFE“kojeg implementira Grupacija Svjetske banke u partnerstvu sa Britanskom ambasadom u Bosni i Hercegovini, a Općina Travnik je pristupila ovom projektu u decembru 2016.godine.


· MS · 9. juna 2018.\nOve nedelje počela je rekonstrukcija ulice Aleksandra Medvedeva. Saobraćajnica koja spaja Bulevar 12. februara sa Bulevarom Nikole Tesle i u kojoj su srednje tehničke škole i čak tri fakulteta, vremenom je pretrpela teška oštećenja, popravka više nije bila svrsishodna, tako da je neophodna kompletna rekonstrukcija.\nGradski većnik Miloš Milošević koji je, sa direktorom Direkcije za izgradnju grada Nebojšom Lovićem obišao gradilište, rekao je da je ovo važna saobraćajnica i da je rekonstrukcija neophodna, između ostalog, i zbog vrlo brzog početka izgradnje Naučno-tehnološkog parka, što treba da čitavom ovom delu grada da potpuno drugačiji, moderniji izgled.\nDirektor Direkcije za izgradnju Nebojša Lović rekao je da je projektovana vrednost 17 miliona dinara, a investicija se realizuje iz Programa periodičnog održavanja. Pored kolovoza i zemljane podloge, istovremeno će, u saradnji sa JKP Naisus, biti rekonstruisana i vodovodna mreža, a azbestne cevi zamenjene novim, savremenim.\nPo projektu, rok za završetak ulice je 30 dana, ali će zbog neophodnosti zamene vodovodne mreže taj rok biti najverovatnije produžen na 45 dana, rekao je direktor Lović.\nSledeća objava: POČELA SANACIJA PUTA UZ MRAMORSKO BRDO\nPrethodna objava: GRADSKA TOPLANA ČEKA NOVU SEZONU BEZ DUGOVA\n6. jula 2022., 12:43 h


O programu – AcademIAA\nKome je AcademIAA program namenjen?\nAcademIAA je edukativni program namenjen mladima koji prave prve profesionalne korake u oblasti advertajzinga, a ONLAJN AcademIAA – edukativni program koji će zanimati i iskusnije. Program se ove godine realizuje po peti put, ali na nešto drugačiji način u odnosu na svaki prethodni. Ono što će ove godine AcademIAA program izdvojiti u odnosu na do sada održane jeste činjenica da će biti dostupan široj javnosti putem onlajn platforme, što znači da polaznici neće biti u obavezi da prođu proces selekcije – biće dovoljno da se jednostavno prijave.\nAcademIAA ove godine obuhvata pet modula (BIZNIS, KREATIVA, ISTRAŽIVANJE, DIGITAL i MEDIJI).\nKao posebnu poslasticu ove godine pripremili smo i podcast u okviru kojeg ćemo razgovarati sa nekadašnjim učesnicima programa o njihovim AcademIAA iskustvima, ali se i dotaći aktuelnih tema.\nAktuelne i intrigantne teme iz oblasti advertajzinga\nS obzirom na to da novo vreme iziskuje odgovore na neka nova pitanja, budući polaznici mogu da očekuju program koji će obuhvatiti aktuelne i intrigantne teme, odnosno sadržaj koji će biti ogledalo stvarnosti, ali i potencijalni kompas za budućnost.\nPolaznici će i ove godine imati priliku da čuju eminentne domaće i strane predavače.\nOnlajn predavanja će se održavati svakog četvrtka (počev od 29. oktobra, pa do 3. decembra) u vremenskom intervalu od 18.00 do 20.00 časova. Polaznici će imati priliku da, iako je reč o onlajn programu, predavačima postave pitanja, čime će biti omogućena interakcija.\nAcademIAA je najobimniji i najintenzivniji edukativni program koji organizuje jedan nacionalni ogranak u IAA globalnoj mreži.


Lokalne vesti - Sreda 03.06.2020 - 14:41\nU velikoj Sali Skupštine grada Vranja održan je sastanak sa privrednicima ovog kraja, na kojem je bilo reči o merama države za lakše prevazilaženje posledica pandemije virusom korona.\nDo sada odobreno 610 kredita iz Fonda za razvoj FOTO: D. Ristić/OK Radio\nSvesni smo da su svi privredni subjekti imali negativnih posledica tokom prethodnog perioda, pa je lokalna samouprava, sa svoje strane, donela niz mera, rekao je gradonačelnik Vranja, Slobodan Milenković.\n- Danas je predviđeno predstavljanje mogućnosti u vidu kreditnih linija, kako bi privreda iz cele ove situacije izašla sa novom perspektivom i novim planovima za budućnost.\nPrilikom jučerašnje posete ministra finansija Siniše Malog bilo je reči o velikim preduzećima, a danas je tema prevashodno reč o mogućnostima za mala i srednja preduzeća - kazao je Milenković istakavši da je krajnji cilj očuvanje radnih mesta i poboljšanje privredne aktivnosti koja će za posledicu imati i povećanje priliva u lokalni budžet.\nDragan Stevanović, državni sekretar u Ministarstvu privrede, istakao je da intencija u ovom periodu da u otklanjanju ekonomoskih posledica epidemije fokus bude na jugu Srbije.\n- Dobili smo nalog i instrukcije da se sa posebnom pažnjom posvetimo sektoru preduzetnika, mikro, malih i srednjih preduzeća, na potezu od Preševa do Kruševca, uključujući i istočnu Srbiju – istakao je Stevanović.\nOn je podsetio da Vlada Srbije već drugi mesec realizuje deo mera koje se odnose na isplatu minimalne zaraze, odlaganje plaćanja poreza i doprinosa i plaćanje akontacije poreza na dobit za ovu godinu.\n- Namera nam je da tokom ovog sastanka privrednicima Vranja predstavimo mere vezane za intervencije Fonda za razvoj, poslovnih banaka uz garantnu šemu i Agencije za finansiranje i osiguranje izvoza.\nŽelimo da pozovemo privrednike da, ukoliko imaju neke konkretne probleme i nejasnoće, potraže pomoć ove dve institucije, kao i da napravimo neposredni kontakt – kazao je Strevanović.\nOn je dodao i da je do sada, na nivou Srbije, odobreno 610 kredita iz Fonda za razvoj ukupne vrednosti oko 3,1 milijarde dinara.\nZa te namene je predviđena suma od 24 milijarde dinara, a rok za realizaciju je 20. decembar.\nStevanović je najavio i da će naredne nedelje će početi da se primenjuje i prošireni paket mera koji se odnosi na ugostiteljstvo, hotelijerstvo i putnički saobraćaj.\nSa privrednicima ovog kraja razgovarali su Dragan Stevanović, državni sekretar u Ministarstvu privrede, Vesna Vučetić iz Fonda za razvoj Republike Srbije, Dejan Vukotić, generalni direktor Agencije ua osiguranje i finansiranje izvoza i Slobodan Milenković, gradonačelnik Vranja.


ODRŽANA JAVNA RASPRAVA O NACRTU ZAKONA O ELEKTRONSKIM MEDIJIMA\nUčesnici javne rasprave o Nacrtu zakona o elektronskim medijima ocenili su na javnoj raspravi da je zakonski tekst u pojedinim delovima nejasan i protivrečan, dok su predstavnici ministarstva kulture i informisanja istakli da će sigurno usvojiti sve što doprinosi napretku Nacrta zakona.\nDržavna sekretarka u Ministarstvu kulture i informisanja Gordana Predić rekla je da zakon može i da bi trebalo da bude usvojen, a da su javne rasprave organizovane kako bi se čule sugestije, primedbe i komentari.\n"Svesni smo da kada izađete sa jednim Nacrtom zakona postoje stvari koje mogu i treba da se dorade. Kada se radi na zakonu nemate potpuni uvid u sve stvari ali onog trenutka kada izađe zakon u javnost bitno je mišljenje te javnost koja omogućava da sa neke druge strane pogledate Nacrt", rekla je Predić.\nOna je istala da na javnim raspravama svi zainteresovani mogu da ukažu na propuste i argumentovano brane stavove koje će ministarstvo usvojiti.\nPrema nenim rečima resorno ministarstvo će usvojti sve što doprinosi napretku Nacrta zakona o elektronskim medijima, jer je to i napredak regulative.\nMinistarstvo je, kako je dodala, zbog važnosti teme koja se reflektuje na celokupno društvo insistiralo na debati koja će nesumnjivo doprineti kvalitetu zakona.\nPredić je istakla da se duže vreme radilo na nacrtima i da se duže nego što je bilo planirano i predviđeno strategijom čekalo na njih ali da može konačno da se kaže da se "Zakon o elektronskim medijima nalazi u debati".\nIstičući da je to jedna od najvažnijih stvari ona je ukazala da je bitna harmonizacija domaćih zakona sa regulativom Evropske unije i standardima koje ima Evropa.\nMarija Leković sa Studija B kaže da Nacrt zakona nije jasan a da pojedini članovi nisu usaglašeni.\n"Jedino što je jasno u ovom zakonu je da se previše ljudi na njemu izređalo isključivo vodeći računa o svojim potrebama i ciljevima i ne vodeći računa šta je prethodnik hteo da kaže", rekla je ona dodajući da se ne vidi jasan cilj osim da se ugase javni medijski servisi u lokalnim sredinama.\nNa javnoj raspravi je istaknuto i na moguće kršenje Ustava koje je predviđeno zakonskim tekstom, dok je predstavnik SBB-a rekao da je rad na Nacrtu trebalo da bude transparentniji, kao i da neki od članova zakona nisu u skladu sa Ustavom i evropskom praksom ali i principom konkurencije, ali je napomenuo da problemi mogu da se isprave.\nIzvor: Tanjug, 21.10.2013.


Gradonačelnik Stevanović uručio rješenja bračnim parovima sa problemom steriliteta (FOTO) - Zvornicki.ba\nGradonačelnik Zvornika Zoran Stevanović uručio je za četiri bračna para sa problemom steriliteta rješenja o dodjeli novčanih sredstava za sufinansiranje troškova jedne procedure vantjelesne oplodnje. Za ovu namjenu iz budžeta Grada Zvornika biće izdvojeno 20.000 KM.\nGradonačelnik je istakao da je ovo deveta godina kako se iz gradskog budžeta izdvajaju sredstva sa ciljem da se pomogne bračnim parovima sa teritorije grada Zvornika koji imaju problem steriliteta.\n– Cilj nam je da podržimo sve bračne parove koji imaju ovaj problem i koji u prvom i drugom pokušaju koji pokriva Fond zdravstvene zaštite nisu uspješno okončali taj postupak. Ove godine ranije smo raspisali Konkurs iz razloga da ne gubimo vrijeme. Sada su obuhvaćene četiri porodice, a ima sredstava za još jednu tako da je Konkurs otvoren sve dok se ne pojavi još jedan bračni par. To znači i da će za ovu namjenu biti izvdojeno ukupno 25.000 KM. Divim se snazi, volji i upornosti ovih bračnih parova i znam kroz šta oni sve prolaze, koliko to iziskuje novca, vremena, koliko je to ljekarskih analiza i pregleda, ali istrajni su i preskaču sve prepreke kako bi se ostvarili u ulozi roditelja – rekao je gradonačelnik.\nOn je podsjetio da se, pored sufinansiranja jedne procedure vantjelesne oplodnje, iz budžeta grada Zvornika godišnje izdvaja još oko 70.000 KM kao podrška rađanju novih sugrađana i to za prvo i drugo rođeno dijete kada je majka nezaposlena (jednokratno u iznosu od 200 KM), kao i za treće i četvrto rođeno dijete (jednokratno u iznosu od 500 KM).\n– Želimo da pomognemo da se rađaju djeca na ovom prostoru, a praktično smo se u zadnjih deset godina borili na svim nivoima kako bi popravljali uslove života djece, od rekonstrukcije porodilišta, do stipendija za naše studente. Mi ćemo pokušati da u ovogodišnjem budžetu obezbjedimo sredstva kako bi od 1. septembra omogućili da svi srednjoškolci koji su upisani u dva naša srednjoškolska centra imaju besplatnu mjesečnu kartu, jer je za porodice koje žive udaljeno od škola, a imaju dva ili više srednjoškolaca, to veliki izdatak i problem i mislim da će to biti još jedan od naših podsticaja za bolji život u našem gradu – najavio je gradonačelnik.\nBračni parovi su se zahvalili Gradskoj upravi i gradonačelniku, jer im pomažu da ostvare svoj najveći cilj, a to je da postanu roditelji.\nOd 2011. do 2018. godine za sufinansiranje troškova jedne procedure vantjelesne oplodnje iz gradskog budžeta izdvojeno je 175.000 maraka, obuhvaćeno je 39 bračnih parova, a po ovom projektu rođeno je 14 beba.\nViše fotografija ove svečanosti možete pogledati KLIKOM OVDJE!\nTagged borba protiv steriliteta, Carsija, darko stefanovic, gradska uprava, gradska uprava zvornik, Nikolina Oro, pobjeda, Podrinje, udruzenje bebe1, Zdravlje, Zoran Stevanović, Zvornik\nPrevMarš mira prošao prvu kontrolnu tačku Parloga, kreće se Križevačkim njivama, uskoro na Crnom Vrhu (FOTO)\nNextProslavljena krsna slava starog zvorničkog hrama i 200 godina od osvećenja temelja i početka gradnje


Na instagram profilu sarajevskog kluba objavljen je video na kojem se vidi više osoba kako uz muziku uživaju i provode se u noćnom izlasku.\nSnimak je objavljen sinoć, dakle poslije produženja naredbe Kriznog štaba Ministarstva zdravstva Kantona Sarajevo a koja se odnosi na dozvoljen broj osoba u zatvorenom i otvorenom prostoru.\nKrizni štab Ministarstva zdravstva Kantona Sarajevo, u cilju daljnjeg praćenja situacije i poduzimanja mjera radi sprečavanja i ranog otkrivanja eventualnog slučaja bolesti Covid 19, produžio je naredbu.\n“Zabranjuje se okupljanje više od 30 osoba u zatvorenom prostoru i više od 60 osoba na otvorenom prostoru.\nSva okupljanja unutar navedenih ograničenja moraju se odvijati u prostoru koji omogućuje obaveznu fizičku distancu od najmanje dva (2) metra između osoba, osim članova istog domaćinstva”, navedeno je u novoj naredbi Kriznog štaba, piše Avaz.\nOpet lom u sarajevskom klubu pic.twitter.com/6FQZOBBLuD\n— Dnevni avaz (@DnevniAvaz) November 7, 2020\nKanton SarajevoKoronavirusKrizni štabNoćni klub\nPrevious article Dodikovi ljudi za izmišljeno ispitivanje nepostojećeg lijeka uzeli šest miliona KM\nNext article Joe Biden i Kamala Harris održali pobjedničke govore: Bit ću predsjednik svih Amerikanaca


Francuz digao na noge EU: "Stvorili ste mafijašku državu Kosovo, i naneli zločine srpskom narodu" | WebTribune\nHome IZBOR Francuz digao na noge EU: “Stvorili ste mafijašku državu Kosovo, i naneli zločine srpskom narodu” – VIDEO\nFrancuski parlamentarac Žan Lik Šafhauser digao je na noge Evropski parlament u Strazburu održavši vatreni govor pred kolegama poslanicima optuživši Evropu da je sama stvorila mafijašku državu Kosovo i da za to treba da preuzme odgovornost!\nVideo-snimak obraćanja ovog Alzašanina sa skupštinske govornice počeo je da se šeruje svetlosnom brzinom po društvenim mrežama.Bez dlake na jeziku, optužio je svoje sunarodnike, ali i ostale zapadnoevropske države za pogrešnu politiku prema Srbiji i vlastitu sramotu zbog “zločina nanetih srpskom narodu”.\nŽan Lik Šafhauser rođen je 17. decembra 1955. godine u francuskoj pokrajini Alzas. Diplomirao je sociologiju na Univerzitetu u Strazburu. Poslanik je u Evropskom parlamentu, u kojem zauzima i niz uticajnih pozicija u najznačajnijim odborima ovog zakonodavnog tela Evropske unije poput Komiteta za industriju, istraživanje i energiju, Potkomiteta za bezbednost i odbranu, Komiteta za spoljne poslove, saradnju sa Kinom…\nPogledajte ovaj neverovatan i snažan govor evropskog političara u odbrani srpskog naroda.


August 2018 – Page 13\nHome / 2018 / August (page 13)\nPOTRAŽILI SMO KOMŠIJU GODINE Stanari u neverici, em im sve sređeno u zgradi, em im plaćeni računi: “NEMAM REČI”\nStanari zgrade u Ulici Obrena Antića u Trsteniku, bili su zatečeni kada su saznali da julske račune za “Komstan”, neće morati da plate, jer je to učinio njihov komšija. Naime, ovaj penzioner (ime poznato redakciji) nekoliko puta godišnje dolazi u Trstenik iz Švajcarske, i zbog veoma dobrog odnosa sa komšijama, …\nMajka je igrala u striptiz-klubu po 12 SATI, a ćerkicu (2) ostavljala SAMU BEZ HRANE! Dete je umrlo, a kada su je izmerili, JOŠ VIŠE SU SE RAZBESNELI!\nAutopsija je pokazala da je devojčica preminula usled neuhranjenosti Jedna majka iz Džordžije zatvorena je bez prava na kauciju dok čeka suđenje za smrt svoje ćerke (2) koja je umrla usled neuhranjenosti. Devin Mun (29) je uhapšena i protiv nje je podignuta optužnica za zločin nad detetom, kao i …\nŽagubica je danas poplavljena zbog velike količine kiše koja je noćas pala u Braničevskom okrugu, te su na društvenim mrežama osvanuli snimci potopljenih automobila i ulica koje su se pretvorile u reke. Poplavljene su neke ulice i u Vranju, a nevreme je zahvatilo i Bor. – Tokom nekoliko sati u …\n“STARIJA TINEJDŽERKA ME UČILA DA POSTANEM PROSTITUTKA” Stravično svedočenje zlostavljane devojčice iz Kragujevca\nSebastijan Beganaj (23) i Šaban Begani (31) iz Kragujevca primoravali su devojčicu (15) da se bavi prostitucijom više od pola godine zato što se, navodno, brat maloletnice kod njih zadužio 8.000 dinara i to već mesecima nije imao da vrati. Maloletnica je u policiji ispričala kako su je stariji muškarci …


SLIKE SA KOPANIKA NISU DOBRE: Matić - "Preporučivali smo da sezona počne kasnije" | Novosti.RS\n- Smatrali smo da je dobro da otvaranje sezone bude nakon pravoslavnog Božića - rekla je za RTS Matić i dodala da je bilo mnogo načina da se skijašima objasni na koji način moraju da se zaštite u cilju sprečavanja zaraze virusom korona.\nOna je navela da o početku skijaške sezone odlučuje Javno preduzeće "Skijališta Srbije".\n- Ako me pitate da li su slike sa Kopaonika dobre, naravno da nisu. Naprotiv, smatramo da su kontraproduktivne i da je bilo mnogo načina da se građanima koji su želeli da skijaju objasni na koji način moraju da se zaštite - istakla je Matić, gocoreći o gužvama koje su se stvorile na početku skijaške sezone.\n- Mislimo da je to pitanje samo organizacije koja nije toliko komplikovana - kaže Matić.\nOna je navela da su "Skijališta Srbije" mnogo uradila kada je reč o rezervaciji i prodaji ski-pasova i da je dosta toga digitalizovano, kako bi bilo što manje fizičkog kontakta.\n- Privreda mora da shvati da je ovo trenutak u kojem smo svi na istom zadatku. Pokušavamo kroz različite mere da pomognemo privredi da preživi, ali odgovornost se mora preuzeti - rekla je Matić.\nvirus korona Tatjana matić skijanje Kopaonik zima zimovanje\nSRPSKI skijaški centri uveliko se spremaju za predstojeću sezonu, a procenjuje se da je do sada rezervisano oko 40 odsto kapaciteta, tokom novogodišnjih i božićnih praznika, ali i školskih raspusta. Zimovanje će ove godine biti organizovano pod posebnim merama bezbednosti, a pre nego što se smeste, gosti će u nekim objektima morati da dokažu da su zdravi. Boravak u pojedinim hotelima na Kopaoniku biće moguć jedino uz serološki test na virus korona.


Sistem koji koristi tačno onoliko betona koliko je potrebno za izgradnju - Gradjevinarstvo.rs\nTokom procesa stvaranja betona emituju se gasovi koji izazivaju efekat staklene bašte i povećavaju CO2. Beton se najviše koristi u građevinskoj industriji za izgradnju zgrada pa su zbog toga neophodne promene koje se odnose na smanjenje njegove upotrebe, ali i eliminisanje otpada koji nastaje njegovom proizvodnjom i korišćenjem. Ovom tematikom pozabavili su se istraživači sa univerziteta: Bath, Cambridge i Dundee.\nModularno rešenje pod nazivom "pin-bed" (Foto: University of Cambridge)\nOdeljenje za inženjering iskoristio je inspiraciju iz projekta razvijenog za Whittle Laboratory, tako što su prilagodili već isprobano i testirano rešenje. Ova saradnja je bila od koristi viziji ACORN-a u smislu troškova, vremenskih rokova, truda i tehničkog rizika. Sistem koji je napravljen ima potencijal da drastično smanji količinu betona koji se koristi za izgradnju zgrada i omogućava kružnu ekonomiju. ACORN se nada da će ovim projektom podstaknuti na prihvatanje nove kulture u građevinskoj industriji, a to je da se koristi onoliko materijala koliko je dovoljno,i nimalo više.


septembar 2010. – Strana 15 – ICR\nMesec: septembar 2010.\nPočela realizacija Projekta energetski efikasnih opština u Vojvodini\n9. septembra 2010. Ξ\nTEMERIN JE IZABRAN ZA PRVU OPŠTINU u kojoj će se sprovoditi projekat „Peer Review“. U narednih šest meseci u tom mestu će se ispitati mogućnosti primene obnovljivih izvora energije, s ciljem da se obezbede značajne uštede energije i novca i omogući razvoj energetski efikasnih opština u pokrajini. Potpredsednica Skupštine AP Vojvodine doc. dr Branislava Belić […]\nVIRTUS nagrade za korporativnu filantropiju\n7. septembra 2010. Ξ\nKonkurs za VIRTUS nagradu za korporativnu filantropiju otvara se u utorak, 7. septembra 2010. godine. Balkanski fond za lokalne inicijative, uz finansijsku podršku Američke agencije za međunarodni razvoj (USAID) i u partnerstvu sa Institutom za održive zajednice (ISC), dodeljuje ovu nagradu već četvrti put za redom. Konkurs će biti otvoren do 7. oktobra 2010. godine, […]\nKrediti za nabavku poljoprivredne mehanizacije\nGarancijski fond Vojvodine odobrava kredite za nabavku poljoprivredne mehanizacije Garancijski fond Vojvodine raspisao je konkurs za odobravanje dugoročnih kredita za nabavku poljoprivredne mehanizacije namenjen malim i srednjim preduzećima (MSP), preduzetnicima i zemljoradničkim zadrugama. Direktorka Garancijskog fonda Teodora Vlahović rekla je na konferenciji za novinare da je za realizaciju konkursa predviđen garantni potencijal fonda u iznosu […]\nJavni konkurs za sufinansiranje organizovanja naučno-stručnih skupova u 2022. godini\nJavni konkurs za sufinansiranje učešća na naučnim skupovima u inostranstvu naučno-istraživačkih radnika i studenata koji su pokazali posebne rezultate u 2022. godini


SAD udarile Rusiju gdje najviše boli\nSANKCIJE Ruske kompanije, koje nisu obuhvaćene sankcijama, također su se suočile s padom vrijednosti njihovih dionica\nRuska rublja doživjela je najveći dnevni pad u više od dvije godine, dok su akcije vodećih ruskih kompanija također u padu, zbog nove runde sankcija koje su Sjedinjene Američke Države uvele Moskvi.\nRublja je u ponedjeljak pala na najniži nivo od novembra prošle godine, trgujući se na nivou od 60,24 rubalja za dolar. To je najveći dnevni pad ruske valute od januara 2016. godine, ocjenjuje agencija Reuters.\nNa tržištima akcija, dionice ruske aluminijske kompanije "Rusal", u vlasništvu biznismena Olega Deripaske, koji se našao na "crnoj listi" SAD, gotovo su prepolovljene, dok su akcije njegove druge kompanije pale za 34 posto.\nBerzanski indeks RTS, denominovan u dolarima, pao je za više od 11 posto, dok je indeks MOEX, denominovan u rubljama, pao za više od devet posto.\nPortparol zvaničnog Kremlja Dmitrij Peskov izjavio je da zvanična Moskva pomno prati razvoj situacije, ali da će za procjenu efekata sankcija biti potrebno vrijeme.\nRuske kompanije, koje nisu obuhvaćene sankcijama, također su se suočile s padom vrijednosti njihovih dionica, pri čemu je proizvođač čelika "Evraz" bio najveći gubitnik u sklopu londonskog indeksa FTSE s padom akcija od osam procenata.\nAdministracija američkog predsjednika Donalda Trampa (Trump) uvela je 6. aprila dodatne sankcije protiv sedam ruskih oligarha koji imaju veze s ruskim predsjednikom Vladimirom Putinom i više od 12 kompanija koje su u njihovom vlasništvu ili koje kontroliraju.\nMeđu oligarsima koji su pogođeni najnovijim sankcijama je muž Putinove kćerke Kiril Šamalov, biznismen Oleg Deripaska, koji je pod istragom zbog pranja novca, Sulejman Kerimov, koji je navodno prenio milione eura u Francusku u koferima i generalni direktor "Gazproma" Aleksej Miler.\nKako se navodi, najnovije sankcije su posljednji potez SAD protiv Rusije, a nakon trovanja bivšeg ruskog špijuna Sergeja Skripala i njegove kćerke u Engleskoj za šta Britanija optužuje Rusiju, navodnog miješanja u američke predsjedničke izbore 2016. godine i cyber napada, koji su opisani kao "najrazorniji u historiji".\nSAD Rusija Rublja Sankcije\nAmerički diplomati napuštaju Rusiju


Direktno slanje novca sa jedne na drugu debitnu karticu\n[ http://www.elitesecurity.org/t492511 ]\n[ Slobodan čovek @ 20.09.2016. 17:57 ] @\nJedan prijatelj koji živi u jednoj azijskoj državi je u teškom finansijskom stanju, ima svoj sajt i jutjub kanal i autor je jedne elektronske knjige koju je dao besplatno. On želi da prima donacije za svoj rad, ali ne želi da koristi PayPal jer su mu već nekoliko puta blokirali nalog zbog te njegove knjige, a i PayPal uzima nekoliko dolara svaki put kada se diže novac sa njega.\nOn bi želeo da napravi, recimo "donate" dugme ili nešto slično, tako da mu ljudi mogu poslati nešto novca bez posrednika, dakle sa jedne debitne kartice na drugu. Ja razumem da uvek postoje posrednici (banke), ali kako bi ovo mogao da uradi najdirektnije.\nJa sam pre oko godinu dana kupio jednu elektronsku knjigu i platio je direktno VISA internet karticom (znač bez PayPal-a). Pa ako taj prodavac može da naplaćuje direktno sa debitne kartice, kako bi mogao i moj prijatelj?


GASI SE NACIONALNA AVIOKOMPANIJA: RADNICIMA SE OD 2016. GODINE NISU UPLAĆIVALI DOPRINOSI | Hayat.ba\nGASI SE NACIONALNA AVIOKOMPANIJA: RADNICIMA SE OD 2016. GODINE NISU UPLAĆIVALI DOPRINOSI\nMinistar za kapitalne investicije Crne Gore Mladen Bojanić je kazao kako vlada nema nijedan zakonski osnov da produži život Montenegro Airlinesu, stoga se ova aviokompanija zatvara.\nOn je naveo da će šteta za budžet zbog gašenja MA iznositi 50 miliona eura, a da će zaposleni dobiti sve što im pripada po zakonu. Rekao je i da od 2016. godine radnicima nisu uplaćivani doprinosi.\nKompanija Montenegro Airlines je osnovana 24. oktobra 1994. godine, ali je prvi avion kupila 1996. Letove je počela 7. maja 1997. godine na liniji između Barija i Podgorice.\nCrnogorska vlada je ove godine za svog nacionalnog prijevoznika izdvojila 133 miliona eura, kako bi pomogla u pokrivanju gubitaka izazvanih pandemijom koronavirusa, prenosi EX-YU Aviation.\nKrajem 2019. godine, bivša crnogorska vlada Demokratske partije socijalista se obavezala da će dati 150 miliona eura MA u narednih šest godina.\nNakon augustovskih izbora došlo je do promjene vlasti.\nNova vlada je najavila formiranje nove kompanije s osnivačkim kapitalom vlade koja bi, kako je saopćio ministar Bojanić ,bila operativna do početka turističke sezone.\nMinistar finansija i socijalnog staranja Milojko Spajić kazao je da je već formirana radna grupa za osnivanje nove aviokompanije. Dodao je da se ne bi mogla formirati nova aviokompanija da nije bilo emisije obveznica od 750 miliona eura.\nPredsjednik Crne Gore Milo Đukanović ocijenio je najavu gašenja nacionalnog avioprevoznika Montenegro Airlines čistim populizmom “s moguće nenadoknadivim štetama po nacionalnu ekonomiju”.


Radojičić održao sastanak sa predstavnicima privredne komore! - OnlineVesti\nRadojičić održao sastanak sa predstavnicima privredne komore!\nNemačka je jedna od najvažnijih partnera Srbije i Beograda, a više od 400 nemačkih kompanija posluje u našoj zemlji i zapošljava 67.000 ljudi, izjavio je danas gradonačelnik Zoran Radojičić.\nOn je nakon sastanka sa predstavnicima Nemačko-srpske privredne komore (AHK) rekao da je razgovarano o produbljivanju saradnje, te da su jedne od tema bili i zaštita životne sredine, mobilnost u Beogradu, energetska efikasnost, te pametni koncept funkcionisanja velikih gradova.\n“U tim oblastima nemačke kompanije su na veoma visokom nivou”, rekao je Radojičić novinarima.\nOn je dodao da je jedna od značajnih tema bila i kako da se kroz srpski obrazovni sistem obezbedi kadar koji je neophodan za firme koje bi došle iz Nemačke.\n“Sistem dualnog obrazovanja koji se razvija u Srbiji i Beogradu je sjajna osonova da imamo edukovan kadar koji može da zadovolji potrebe i zahteve sofisticiranih kompanija. Koncept dualnog obrazovanja ćemo, pored srednjeg, širiti na visoko obrazovanje i na taj način omogućiti bolji obrazovni kadar”, istakao je Radojičić.\nOn kaže i da se počelo sa realizacijom adaptivnog sistema za mobilnost u Beogradu, koji je postavljen na 55 raskrsnica, a koji veštačkom inteligencijom upravlja saobraćajem.\n“Već se u tom delu vide rezultati značajno bolje prohodnosti saobraćaja. Ukupno 320 raskrsnica će biti u tom sištemu upravljanja i verujem da će se bolja prohodnost u Beogradu i kroz taj koncept vrlo brzo videti”, rekao je Radojičić.\nPoručio je da je dobra saradnja sa velikim nemačkim kompanijama, poput “Simensa” već ostvarena, ali se sada treba više usredsrediti na saradnju malih i srednjih preduzeća.\nIzvršni direktor AHK Frank Aleter rekao je da je zadovoljan što je 37 kompanija motivisano da učestvuju u inicijativi “Drvo za Beograd”, te da je to samo jedan od projekata čija je realizacija započeta sa Gradom Beogradom.\n“Ovo je početak jedne zajedničke saradnje na održivom razvoju privrede. Jedna od tema je i kako osigurati kvalifikovanu radnu snagu, odnosno motivišati i druga nemačka preduzeća da dođu u Srbiju”, rekao je Aleter.


Sedam istorijskih gradova u Americi koje morate posetiti ove godine - Chicago Glasnik Internet Portal Srpske i Balkanske Zajednice u Čikagu\n0\tMay 4, 2021 5:26 pm\nDrugi deo: Istorija srpskog naroda u Čikagu!\nEvo kako je čuveni aerodrom “O Hare” u Čikagu dobio ime\nIako Amerika možda nije stara kao Evropa, gde vekovi pa čak i milenijumi istorije naizgled ležerno obiluju na svakom uglu, u Sjedinjenim Državama postoji mnoštvo mesta na kojima možete dobiti svoju dozu istorije, a da ste ipak bliže kući.\nEvo sedam najistaknutijih gradova u Americi!\nTeško ćete naći više istorije u Americi od posete Bostonu! John Winthrop, bivši guverner kolonije zaliva Massachusetts Bay, opisao je ovaj grad u Novoj Engleskoj kao „grad na brdu“ za ostale gradove širom sveta na koji se mogu ugledati kada je Novi svet zaista bio nov – oko 1620.godine.\nZajedno sa istorijskim Freedom Trail-om, Boston je takođe dom grobnica značajnih rodoljuba poput Paul Revere-a, i nalazište je Faneuil Hall-a, gde su ličnosti poput Samuel Adams-a držali govore zagovarajući nezavisnost od Velike Britanije.\nJedno od najstarijih nalazišta u današnjim Sjedinjenim Državama, Santa Fe su naselili Španci u 15.veku. Izgled se nije promenio ni u delovima starog grada; područje obiluje Pueblo adore arhitekturom koja datira iz vremena kada su Navaho Indijanci koegzistirali u gradu zajedno sa Špancima. Još jedno istorijsko mesto za posećivanje je i crkva San Miguel Mission, poznata i kao kapela San Miguel, koja datira iz davnih 1600tih godina.\nMreža koju je osnivač grada William Penn postavio 1682.godine kako bi dizajnirao grad Filadelfije je i dalje ta mreža koja danas stoji u osnovi gradske arhitekture i urbanog planiranja. Međutim, mapa nije jedino mesto u kojem ćete pronaći američku istoriju u ovom starom gradu. To je bila prvobitna prestonica ranih Sjedinjenih Država, zahvaljujući svom mestu na otprilike pola puta između južne i severne države, i grad je u kome su sačinjeni Ustav, članovi Konfederacije i Deklaracija o nezavisnosti.\nPrelepi i misteriozni Čarslton se dugo smatrao jednim od najlepših američkih gradova, a sa svojom arhitekturom iz kolonijalne ere nije teško razumeti zašto. Početkom 19.veka, Čarlston je imao najveću populaciju Sefardskih Jevreja u zemlji (populacije Jevreja koja potiče iz nekadašnje Iberian Peninsule, današnje Španije i Portugala), a neki od najstarijih hramova u zemlji se nalaze baš ovde, u ovom gradu. Takođe, obavezno posetite lokacije nekadašnjih pijaca indiga i pirinča, koje su tokom kolonijalne ere bile jedan od najvećih uvoza i poslova u gradu. I ne zaboravite da posetite Fort Sumter, gde su ispaljeni prvi hici iz Građanskog rata.\nIzdižući se iz neuspeha Jamestown-a, prvo (unapred osuđeno) američko naselje, Vilijamsburg u Virdžiniji, je osnovano 1699.godine. smešteno na 11,2 kilometra od prvobitnog naselja u Jamestown-u, Vilijamsburg je bio na višem i poželjnijem zemljištu, što je pomoglo doseljenicima da se odbrane od napada i omoguće svom gradu da napreduje i cveta. Pogledajte prelepu Guvernerovu Palatu koja je još uvek očuvana, zajedno sa istorijskim koledžom Williama i Mary, podignutim 1693.godine.\nFrancuzi su osnovali New Orleans 1718.godine. Grad je potom prošao kroz period španske okupacije pre nego što se vratio Francuzima; Napoleon ga je na kraju prodao Sjedinjenim Državama 1803.godine u okviru Louisiana Kupovine. Istorijska mesta od interesa za grad uključuju Gardens District, gde su viši slojevi počeli da grade domove 1832.godine, zahvaljujući živahnoj trgovini i razmeni reke Misisipi, kao i Chalmette Battlefield, mestu bitke za New Orleans koja se odigrala između Sjedinjenih Država i Velike Britanije.\nZa spajanje prošlosti i istorije koja traje, ne treba gledati dalje od Vašingtona. Prestonica Sjedinjenih Država je prepuna okićenih starih zgrada koje su još uvek tamo gde se donose zakon i vode velike rasprave. Na primer, neoklasična zgrada Capitol zgrade je završena 1800.godine i od tada se proširila kako je broj zakonodavaca rastao. Američki Senat i Predstavnički dom deluju iz različitih krila Capitol-a. Dok ste u D.C.-ju, obavezno posetite i Linkolnovu kolibu (Lincoln’s Cottage), mesto gde je predsednik Abraham Lincoln živeo u jeku Građanskog rata.\nIstorija 43 Putovanja 28 Vesti 1020\nU Americi započela distribucija vakcine protiv koronavirusa 0\nSrpski đak, Aleksa Milojević, najbolji student na prestižnom Univerzitetu Prinston 0


Potvrđeno - Zrenjanin dobija stazu za auto-moto trke\nPotvrđeno – Zrenjanin dobija stazu za auto-moto trke\nObjavljeno 18.12.2015. u 17h\n– U Zrenjaninu će biti izgrađena staza za auto-moto trke sa svom pratećom infrastrukturom i po svim međunarodnim pravilima tu vrstu sportova, saopštio je gradonačelnik Zrenjanina Čedomir Janjić na svečanosti koju je u našem gradu održao Auto moto savez srbije (AMSS).\nOvaj celodnevni događaj značajan je po održavanju seminara o bezbednosti u saobraćaju, promociji auto-moto sporta, a ove godine je istaknut i momenat da su AMSS, Sportski auto i karting savez Srbije (SAKSS) i Moto savez Srbije (MSS) obnovili dobru saradnju.\nTako su sva tri saveza uručila nagrade najboljim takmičarima u auto-moto sportu, a među dobitnicima su bila i trojica ministara – Nebojša Stefanović, Vanja Udovičić i Aleksandar Vulin.\nNagrade su uručivali članovi rukovodstva AMSS – predsednik Mirko Butulija, generalni sekretar Predrag Đurđev i gradonačelnik Zrenjanina Čedomir Janjić.\n-Pre godinu i po dana predsednik Auto-moto saveza Srbije gospodin Mirko Butulija došao je u Ministarstvo omladine i sporta sa vizijom u koju je malo ko verovao da će uspeti prvenstveno da pomiri dva saveza da poveća značaj auto kartinga i moto sporta u Srbiji, ali i da vrati sjaj svim onim trkama koje su se godinama izgubile. Sam podatak da se posle 13 godina dodeljuje jedinstvena nagrada, podatak da su se vratile sve trke građanima Srbije, podatak da postoji veliko interesovanje zemalja cele Evrope da žele da dođu u Srbiju i voze u našim najznačajnijim trkama, pokazuje da je mnogo toga urađeno. Zahvalan sam svima koji su duboko verovali i prihvatili izazov, jer u nekim situacijama finansije nisu toliko bitne – bez obzira što puno znače, entuzijazam pojedinaca je često presudan, istakao je ministar Udovičić.\nMirko Butulija koji je Udovičiću uručio priznanje, istakao je je da u ovom momentu Srbija ima veći broj trka i takmičara nego ranijih sezona.\n-Vratili smo ušće Beogradu, Beranovac Kraljevu, vratićemo još neke trke nazad. Naši takmičari ostvarili su značajne rezultate u međunarodnim okvirima. Mislim da smo napravili dobre preduslove da ova sezona bude još bolja, istakao je Butulija.\nGradonačelnik Zrenjanina govorio je o izgradnji buduće staze i o podršci koju daje lokalna zajednica.\n-Naš grad sa lokalnim klubovima, Auto moto društvom, Auto moto klubom Petrovgrad, okupio je oko ove ideje sve sportiste i sigurno je da će dati veliki značaj u realizaciji ovog projkta ne samo lokalnih nego i nacionalnih razmera. Siguran sam da ćemo se sličnim povodom sledeće godine videti u Zrenjaninu, a svim nagrađenima čestitam i želim mnogo uspeha i naredne sezone, istakao je Janjić.\nTokom dana, pored seminara o „Bezbednosti saobraćaja – Zrenjanin 2015“, na platou Trg slobode održana je promocija vozila auto-moto klubova, učesnika događaja, a naročitu pažnju privukao je osmogodišnjak Igor Tešević koji je karting provozao svečanom salom hotela „Vojvodina“.\nTagovi:AMSS, auto-moto staza zrenjanin, automotodrom, Mirko Butulija\nOvog vikenda na stazi industrijske zone „Jugoistok” moto trka „Velika nagrada Zrenjanina”\nZrenjanin – potencijalna lokacija za izgradnju automotodroma


Nema fudbala: FSCG prekinuo sezonu zbog koronavirusa – Sportski.me\nNema fudbala: FSCG prekinuo sezonu zbog koronavirusa\n1.3k pregleda 07.07.2020., 15:35 inDomaća takmičenja, Izdvajamo\n– Uvažavajući trenutnu epidemiološku situaciju, odluke Nacionalnog koordinacionog tijela, evidentirane slučajeve infekcije novim Korona virusom među fudbalerima i izrečene mjere samoizolacije za određeni broj igrača klubova Telekom 1. CFL i Druge lige, Izvršni odbor donio je odluku o prekidu svih takmičenja u Crnoj Gori u orgnaizaciji Saveza i Udruženja klubova FSCG. Odigravanje utakmica, odnosno održavnje sportskih manifestacija, nije moguće u Rožajama, Gusinju, Beranama, Bijelom Polju i Pljevljima što predstavlja ogromne probleme za organizaciju takmičenja. Ujedno, izricanje mjera samoizolacije kompletnom seniorskom timu, stručnom štabu i zaposlenima u FK „Budućnost“, epidemiološka istraživanja u klubovima koji su bili protivnici podgoričkog kluba tokom posljednjih deset dana i u nekoliko klubova Druge lige uslovljavaju dalji tok takmičenja i regularnost istih. Odluke koje smo danas donijeli nisu popularne, ali su bile jedine moguće i donijete su sa ciljem spriječvanja daljeg širenja virusa među igračima, trenerima, službenim licima i zaposlenim osoboljem u klubovima. Odluke nadležnih državnih organa, odgovoran odnos Saveza prema zdravlju svih učesnika takmičenja, primjena preporuka nadležnih institucija i uvođenje dodatnih protokola prilikom organizacije utakmica svih takmičenja omogućili su nastavak takmičarske sezone, čime je FSCG ispunio uslov Evropske fudbalske asocijacije (UEFA) vezan za učešće klubova u kvalifikacijama za Ligu šampiona, Ligu Evrope, Ligu šampiona za žene i Futsal Ligu šampiona. Podsjetiću da je UEFA, tokom maja mjeseca, definisala da je u tom momentu prijevremeni prekid šampionata prihvatljiv isključivo u slučajevima zabrane održavanja sportskih takmičenja od strane nadležnih državnih institucija i organa. Nastavak takmičenja bio je u najboljem interesu klubova, kao što je i današnja odluka o prekidu takmičenja u organizaciji Saveza i Udruženja klubova FSCG, rekao je predsjednik Savićević.\nNik Đeljošaj: Dabanović nije dozvolio da Dečić pobijedi, moraće da odgovara za učinjeno\nCFL 19 kolo: Derbi u Tuzima, Sutjeska dočekuje Petrovac\nLazar Carević u Barseloni do 2023. godine\nBudućnost u kvalifikacijama za Ligu šampiona, Sutjeska, Zeta i Iskra u kvalifikacijama za Ligu Evrope


Roditelji žrtava: Teksaški policajci nisu uradili ništa da zaustave ubicu – Okvir\nZvaničnici za sprovođenje zakona u Uvaldeu u Teksasu odbili su u četvrtak da komentarišu zašto policajci sat vremena nisu ušli u osnovnu školu da ubiju masovnog ubicu. Roditelji su optužili i lokalnu i saveznu policiju da „ništa nisu uradili“ da okončaju pokolj, i da su roditeljima koji su pokušali da intervenišu stavili lisice na ruke.\nSalvador Ramos, 18, ubio je u utorak 19 dece i dvoje odraslih u osnovnoj školi Rob u Uvaldeu, pre nego što ga je ubio agent granične patrole.\nS obzirom da je zajednica još uvek u tuzi, odgovor lokalnih i saveznih organa za sprovođenje zakona došao je pod oštru kontrolu. Zvaničnici Teksaškog Odeljenja za javnu bezbednost (DPS) prvo su rekli da je Ramosa „angažovao“ policajac školskog okruga na putu u zgradu, što je priča koja je od tada izmenjena. Regionalni direktor DPS-a Viktor Eskalon rekao je u četvrtak da se napadač „nije suočio ni sa kim“ dok je ulazio.\nKada je ušao, ubica se „zabarikadirao“ u učionicu i počeo da puca na djecu i nastavnike unutra, rekao je u srijedu portparol DPS-a. Iako je policija stigla na lice mesta za nekoliko minuta, Eskalon je na brifingu za medije rekao da policajci sat vremena nisu mogli da uđu u učionicu i neutrališu pretnju.\nPod pritiskom novinara, Eskalon nije želeo da objasni zašto policajci nisu mogli da uđu u učionicu, rekavši novinarima da će „zaokružiti“ sa odgovorom kasnije.\n„Policija nije radila ništa“, rekla je za Vall Street Journal Anđeli Rouz Gomez, koja ima dvoje dece u osnovnoj školi Rob. „Samo su stajali ispred ograde. Nisu ulazili tamo, niti su trčali bilo gde.“\nGomez je rekla da u 40 minuta koliko joj je bilo potrebno da sazna za pucnjavu i odveze se do škole, policajci nisu ušli. Kada je iznela svoju zabrinutost kod federalnih maršala, rekla je da su joj stavljene lisice na ruke i da je uhapšena jer je intervenisala u aktivnoj istrazi. Nakon što je lokalna policija ubedila maršalove da je puste, Gomez je rekla da je preskočila ogradu škole i spasila dvoje dece unutra.\nVideo snimci objavljeni na društvenim mrežama pokazuju više roditelja kao što je Gomez kako mole policajce da uđu u školu i spasu svoju decu.\nU daljem preokretu priče, Vall Street Journal je objavio da su, kada su tri agenta granične patrole konačno ušla u učionicu, jednostavno zatražili od direktora škole glavni ključ i otključali vrata sobe. Jedan agent je upucan u štit, drugi je ranjen gelerima, a treći je ubio osumnjičenog, piše list.\nAgenti nisu imenovani, ali se veruje da žive u Uvaldeu. Grad Uvalde se nalazi 70 milja (120 km) od Del Rija, pograničnog grada i legla ilegalne imigracije.\nMasakr u utorak u Uvaldeu bio je najsmrtonosnija pucnjava u školi u Americi od krvoprolića u osnovnoj školi Sendi Huk 2012, u kojoj je 20-godišnji Adam Lanza ubio 27 ljudi, uključujući 20 dece iz prvog razreda, pre nego što je okrenuo oružje na sebe.\nRusija smanjuje ključnu kamatnu stopu\nKevin Spejsi se suočava sa novim optužbama